Irekia Eusko Jaurlaritza - Gobierno Vasco :: Eusko Jaurlaritzak, Euskaditik igarotzen den Donejakue Bidearen zatia, UNESCOk 2011n Mundu Ondar izendatu dezan nahi du\nEusko Jaurlaritzak, Euskaditik igarotzen den…\n<iframe src="https://www.irekia.euskadi.eus/eu/embed/videos?video_path=2010%2F03%2F11%2Fcamino_santiago%2Fhtml5%2F20100311_camino_santiago.mp4" width="320" height="210" allowfullscreen></iframe>\nEuskadiko Done Jakue Bideari buruzko Plan Zuzentzailearen aurkezpena Iturria: Irekia\nUNESCOk 2011n Euskaditik igarotzen den Done Jakue Bidea munduko ondare izendatzea lortu nahi du Eusko Jaurlaritzak\nHorixe da Kultura eta Turismo Sailek landutako Plan Zuzentzailearen helburuetako bat. Aurreikusi dutenez, Iparraldeko Bideak milioi-erdi euroko inpaktu ekonomikoa sorrarazten du.\nEusko Jaurlaritza dagoeneko lanean ari da UNESCOk, 2011. urtean, Iparraldeko Bidea, Kantauriko kostaldean barrena Hondarribitik Santiagoraino luzatzen dena, munduko ondare izenda dezan. Euskadin, Bizkaiko Zubiak eta Ekaingo, Santimamiñeko eta Atzerriko haitzuloek bakarrik lortu dute izendapen hori, orain artean.\nMerkataritza eta Turismoko sailburuorde Pilar Zorrillak eta Kulturako sailburuorde Antonio Riverak, Euskaditik igarotzen den Done Jakue Bidearen Plan Zuzentzailearen ondorioak aurkeztu dituzte gaur. Lan horren bitartez, Done Jakue Bidearen ibilbide horren "ahalmen ekonomiko, turistiko, ingurumeneko eta ekonomiko handiari merezi duen balioa eman nahi diogu", Frantziako ibilbideak baino ospe txikiagoa duela aintzat hartuta. 2010ean Done Jakue Bidearen urtea ospatzen dela aprobetxatuz, Eusko Jaurlaritzak lortu nahi du UNESCOk Euskaditik igarotzen den kostaldeko bidea munduko ondare izendatzea, bide horrek, 85 udalerritan barrena, 462 kilometro egiten dituela aintzat hartuta.\nLakuan egin duten prentsaurrekoan, Merkataritza eta Turismoko sailburuorde Pilar Zorrillak eta Kulturako sailburuorde Antonio Riverak, Done Jakue Bidearen Plan Zuzentzailearen ondorioak aurkeztu dituzte. Eusko Jaurlaritza gainerako euskal erakundeak gonbidatzen ari da proiektuarekin bat egin dezaten. Gainera, zenbait hilabete daramatza Iparraldeko Bidea igarotzen den gainerako autonomia-erkidegoekin elkarlanean, baterako ekintzak aurrera eramateko.\nKulturako sailburuorde Antonio Riverak berretsi duenez, Eusko Jaurlaritza dagoeneko lanean ari da beharrezko espedienteak prestatzen, hain zuzen ere Espainiako Ondare Kontseiluak, UNESCOk 2011. urtean Euskaditik igarotzen den Done Jakue Bidea munduko ondare izenda dezan hautagaitza aurkezteko, behar dituen espedienteak. "Helburua da bide horietako bat, kostaldeko bidea, UNESCOren munduko ondarearen zerrendara biltzea, eta Frantziako Bidearen luzapentzat hartzea", azpimarratu du Riverak; halaber, izendapen hori lortzeak duen garrantzia azpimarratu du, Euskadin orain artean Bizkaiko Zubiak eta Ekaingo, Santimamiñeko eta Atzerriko haitzuloek baino ez dutela lortu aintzat hartuta.\nBestetik, Turismoko sailburuorde Pilar Zorrillak zera adierazi du, Plan Zuzentzaileak "sendotu egin nahi duela" bide horren barneko sustapena, turismoa erakartzeko "izugarrizko indarra" duela aintzat hartuta. Done Jakue Bidearen Lagunen elkarteen datuen arabera, 2009an Iparraldeko edo Kostaldeko Bideak 17.582 gaualdi erregistratu zituen Euskaditik igarotzean. Eta kopuru horrek gora egin du etengabe azken urteotan: ia hirukoiztu egin da hiru urtean (2006an 6.697 gaualdi zenbatu ziren). Hala, Jaurlaritzak aurreikusi duenez, bidea egiten dutenek, Euskaditik igarotzean, milioi-erdi euroko inpaktu ekonomikoa sorrarazten dute.\nKulturako sailburuorde Pilar Zorrillak nabarmendu nahi izan du Plan Zuzentzaile hori "diziplina anitzekoa" dela, udalak, aldundiak, bidearen lagunen elkarteak eta gotzaintza ere bildu dituelako. "Plan Zuzentzailea oso garrantzitsua da inplikatutako agente horien guztien ahaleginak koordinatzeko", azpimarratu du Zorrillak, eta horren haritik zera erantsi du, Planean bildutako jardun nagusien inpaktua epe ertainean eta epe luzean nabarmenduko dela. Besteak beste, honako jardun hauek egingo dira: prestakuntza-jarduerak, bidearen turismo-bulegoetan; aterpetxeen eskaintzaren azterketa; eta, datorren asteburuan, SEVATUR azokaren barnean, Euskaditik igarotzen den Done Jakue Bidea izango da, hain zuzen, Euskadiko standaren protagonista nagusia.\nUne honetan, bi ibilbideetako aterpetxeen eskaintza aztertzen ari gara, ostatua zer tokitan behar den jakiteko eta horretarako konponbideak bilatzen hasteko. Gainera, erromesentzako gida lantzen ari gara beste autonomia-erkidego batzuekin elkarlanean: Kantabriarekin, Asturiasekin eta Galiziarekin Iparraldeko Bide osorako, eta Errioxarekin eta Gaztela eta Leonekin Barnealdeko Biderako.\nInplikatutako autonomia-erkidegoek apustu handia egin dute Iparraldeko Bidearen alde, eta horren adierazgarri dugu dagoeneko lanean ari direla Bidea Munduko Ondare izendatzeko hautagaitza aurkezteko.\nEHUren udako ikastaroa\nEuskadin, Euskal Herriko Unibertsitateak Iparraldeko Bideei buruzko mintegia antolatu du, udako ikastaroen barruan. Besteak beste, horrela lortu nahi du Euskaditik igarotzen den Done Jakue Bidea lehen mailako erreferentea izan dadin estatuan eta nazioartean, kulturaren eta turismoaren arloetan. Zenbait adituk esku hartuko dute mintegi horretan, hala nola José Ángel Barrio historialariak, Toti Martínez de Lezea idazleak edo Itziar Aguado EHUko irakasleak.\nmaster_camino_santiago.mpg 80 MB\nCAMINO_SANTIAGO_PDF_241_KB_... 200 KB (application/pdf)\nMerkataritza eta Turismoko sailburuorde Pilar Zorrilla eta Kulturako sailburuorde Antonio Rivera\nIhobek bat egin du «Santiagua Bidea»rekin, Donejakue Bidearen urpeko adarra sortzea eta Kantauri itsasbazterraren balioa nabarmentzea xede dituen proiektua


Arabako Errioxako ardoarentzat legamia - ZientziaEus\nArabako Errioxako ardoarentzat legamia\n2010/10/24 Elhuyar Iturria: Teknopolis\nArabar Errioxan, mahats-bilketa amaitzen ari dira, eta upeltegiak bete-betean ari dira lanean, aurtengo ardoa lortzeko prozesuan. Zukua ardo bilakatzeko jardun horren pauso bati erreparatu diogu guk. Hartzidurari. Azukrea alkohol bihurtzeko faseari, alegia. Orain arte, upeltegiek kanpotik ekarritako legamiak erabiltzen zituzten hartzidura bermatzeko. Guserbiot bioteknologia enpresak, ordea, Arabar Errioxako mahatsetik lortutako legamia bat kaleratu du. Eta aurten, lehenengoz, erabiliko da upeltegietan.\nUrria ez da beste edozein hilabete bezalakoa Arabar Errioxan. Mahats-bilketa garaia da. Mahastietako lanak bukatzear daude eta upeltegietan, aldiz, mugimendua hastear. Baigorri upategiko enologoak, Simon Arinak, mahastiak ikusi eta, berak erabakitzen du noiz dagoen mahatsa helduta eta, ondorioz, biltzeko prest. Aurten berandu ondu da mahatsa.\nUpeltegi honetan mahatsa kalitatearen arabera sailkatzen da. Etiketaren kolorea laborategiak erabakiko du: berdea, urdina, gorria edo urre-kolorekoa. Kolore bakoitzak kategoria bat adierazten du. Lehengaia hautaketa-mahaietatik pasatzen da. Egoera txarrean dauden mahats-mordoak baztertu egiten dira eta ardoa egiteko prozesua abian jarri.\nEman beharreko lehen urratsa gordailuak betetzea da. Hartzidura alkoholikoari esker muztioa ardo bihurtuko da upel erraldoi horietan. Era naturalean prozesu gorabeheratsua da hori. Tenperaturaren eta parte hartzen duten mikroorganismoen arabera aldatuko da.\nSimón Arina. Enologoa; Baigorri Upeltegia: "Askea den zerbait dela pentsatu behar da. Bero handia eginez gero, lau egunetan hartzidura eginda egon daiteke; hotz handiarekin, berriz, hastea kostatu eta hilabete pasa daiteke".\nEkoizpen industriala egiten duten upategietan, ordea, hartzidura-prozesua kontrolatu egiten da. Horretarako legamiak gehitzen zaizkio muztioari. Gehitutako legamiek hartzidura gidatuko dute eta aurten, lehenengo aldiz, Arabar Errioxako upeltegiek bertako legamia erabiliko dute.\nArabar Errioxako mahastietako Tempranillo mahats-barietatea izan zen lanaren abiapuntu. Legamiak mahatsaren azalean bizi dira. Arabako mahastietatik mahats-laginak hartzea izan zen beraz lehen urratsa. Mikroorganismoak Guserbiot enpresaren laborategian karakterizatu ziren, enpresa horretan isolatu eta ekoiztu baita legamia indigena.\nMiren Zumarraga; Guserbiot: "Munduko upeltegi gehienetan legamia komertzialak erabiltzen dira hartzidura bukatzeko. Eta gertatzen da upeltegi gehienetan erabiltzen dituztela kanpoko legamiak eta ez bertakoak. Adibidez Frantziakoak edo Australiakoak; eta mundu osoan erabiltzen dira berdinak. Bertako mahastietan dauden legamiak dira hobeto egokitzen direnak bai baldintza klimatikora, mahatsa eta mostoaren baldintzetara. Gure esperientziak esaten zigun naturan aurkitzen diren mikroorganismoak direla prozesu biologiko horietan hobeto egokituta daudenak".\nHorregatik erabaki zuten Arabar Errioxako ardoak egiteko legamia indigena bat isolatu eta ekoiztea.\nSei behar izan dira legamia indigena merkaturatu ahal izateko.\nFrancisca Barbero; Guserbiot: "Baheketa oso neketsua izan da, lagin-kopuru handia bilatu nahi izan dugulako. Zenbat eta aldakortasun handiagoa, orduan eta emaitza esanguratsu gehiago. Lan neketsua izan da".\nIkerketa-egitasmoak 600 legamia aztertu zituen. Legamiari jokabide jakin batzuk eskatu zitzaizkion. legamia-kopuru handiekin lan egiteak aukera eman zuen jokaera desegokia erakusten zutenak baztertzeko. Horretarako laborategian ardogintza prozesua birsortzen da.\nHartzidura behar bezala egitea da legamiari eskatu zitzaion lehen baldintza.\nMiren Zumarraga; Guserbiot: "Teknologikoki ondo funtzionatzea, hartzidura alkoholikoa ondo burutzea, ondo amaitzea".\nHau da, mahatsean egon zitezkeen gainerako mikroorganismoei gailendu, hartzidura gidatu eta azukre guztiak agortzea eskatu zitzaion legamiari.\nFrancisca Barbero; Guserbiot: "Hartzidurari esker azukrea etanol eta CO2 bilakatzen da. Ondorioz, prozesua bukatzean ez dugu azukrerik izan behar. Legamia gai izan behar da azukre guztia kontsumitzeko eta etanol eta CO2 bihurtzeko. Eta gero, lurrin eta gustuaren aldetik zenbait gauza gehitu".\nArdogintza-prozesua bizkortzeko laborategian inkubagailuak erabiltzen dira.\nMuztioa ardo bihurtzean, legamiek lurrin sekundarioak eransten dizkiote edariari. Ardoaren lurrin sekundarioak legamien ekarpena dira, beraz. Legamiaren hautaketa-prozesuan puntu garrantzitsua izan zen hori.\nMiren Zumarraga; Guserbiot: "Enologoek nahi zutena da bertako aroma barietalak, lehengaiaren ezaugarriak mantentzea edo indartzea".\nFrancis Barbero; Guserbiot: "Tenpranillo mahatsak fruta-ukitua du. Horren bila joan gara, legamiak ere fruta-ukitu hori adieraztea nahi genuen".\nLaborategian bertan egiten diren dastaketa-proben zein analisien bidez ezagutu daitezke legamiak ekartzen dituen aromak.\nLaborategian isolatu eta hautatutako legamiak upeltegietan probatu ziren. Upeltegian lau legamia probatu zituzten. Baina guztiek ez zuten proba gainditu.\nMiren Zumarraga; Guserbiot: "Aurkitu ditugu oso interesgarriak ziren beste legamia batzuk, baina azkenean faktore asko bete behar ditu. Asko bodegan ez ziren ondo konportatzen eta horiek baztertu egin genituen".\nProdukzio fasea ere une erabakigarria izan zen. Aztertutako legamia guztiak ez ziren gai industrialki ekoizteko.\nMiren Zumarraga; Guserbiot: "Produkzioaren prozesuan oso fase zaila da eta legamia guztiak ez dira gai prozesu hori betetzeko. Produkzio fasean badago fase bat lehorketarena oso drastikoa dena, edo oso gogorra izan daitekeena legamiarentzat eta ez dute denek aguantatzen".\nMundu-mailan multinazional handien esku dago legamia-ekoizpena. Horregatik Guserbiot enpresak nahiago du ekoizpenari buruzko daturik ez eman. Merkaturatutako legamiak fruta islatzen du eta horixe zen upeltegien nahia eta helburua.\nSimon Arina. Enologoa; Baigorri Upeltegia: "Fruta agerian dagoen ardoak nahi ditu jendeak. Upelean ondutako ardoetan ere fruta bilatzen da eta hori da legamiari eskatzen dioguna. Horren aldeko apustua egin dugu. Legamia berdina erabiliz, Argentinan eta Australian egindako ardoek lurrin berak adierazten dute. Ikaragarria da horretaz konturatzea. Arabar Errioxan dugun mikrobio-flora naturalean oinarrituta, ardo ezberdinen aldeko apustua da gurea".\nItziar Eizagirre, enologoa


Inpunitatea amaituko zaien eguna - Israel bonba zaparrada jaurtitzen ari da, berriz ere, Gazako zeru gainean; eta gertaera, errepikatuaren errepikatuaz, aipamen laburra baino ez da gaur egun hedabide...\nOriginaltasun falta Palestinan\nOriginaltasun falta Palestinan - Zutabegileen eguneroko erronka izaten da gaurkotasuneko gaiei modu interesgarri batez ekitea, askotariko kontuei eztena ateratzea. Batzuk lehiaketa harrigarrian a...\nSarraskia boikotaz gelditu beharra - Iragan martxoaren 30ean, Palestinako Lurraren Egunaren ospakizunekin batera, palestinarrek “Itzulerako Martxa Erraldoia” izeneko kanpainia jarri zuten abian...\nMaccabi, elefante bat etxeko korridorean\nMaccabi, elefante bat etxeko korridorean - Datorren martxoaren 29an Tel Aviveko Maccabi saski baloi taldea izango dugu Gasteizen, Baskoniarekiko norgehiagokan. Etxeko korridorean elefante bat bezala,...\nTortura - Preso politiko palestinarrak gose greba egiten ari dira. Gure presoen egoera ezagutuz gero, ez da zaila asmatzea zergatia. Israelgo agintarien azalpena: Terroristak dira. Horrekin dena esan...\nGazako zerrendako lau emakume\nGazako zerrendako lau emakume "Gaza Amal", Gazako zerrendako lau emakumeren istorioak komikian; eman dizkigu ezagutzera Igor Leturiak E-gorblog atarian. UNRWA Euskadik argitaratu du Susanna Mart...\nIsraelek hildako palestinarren kopuruak gora egiten duen bitartean, asko dira sarraskiaren arrazoietako bat gasa eta bestelako baliabide naturalen kontrola dela diotenak. Adierazpenoi sinesgarritasuna...\nAne Irazabal: “Kazetariok sistemaren txotxongilo hutsak ez ote garen beldur naiz”\nAne Irazabal: "Kazetariok sistemaren txotxongilo hutsak ez ote garen beldur naiz" Arrasatearra, historian eta ikus-entzunezkoetan lizentziaduna, eta Ekialde Hurbiletik tokiko informazioa daka...\nAne Irazabal: “Kontatzen ari naizena jendeak ez ulertzea da dudan beldurrik handiena”\nAne Irazabal: "Kontatzen ari naizena jendeak ez ulertzea da dudan beldurrik handiena" Ane Irazabal (Arrasate, 1984) freelance kazetari gaztea ezagutuko duzu Ekialde Hurbileko azken albisteak jarrai...\nKrisiaren zurrunbiloan urte berriari hasiera eman diogu. Gehientsuenok aurreko urteetan bezala hamabi mahatsei ito gabe aurre egin ahal izateko borrokan. Beste zenbaitek aldiz, aurten etxea galdut...\nPalestinako banderarik ez erakusteko eskatu die Athletic-ek zaleei\nAthletic-ek zaleei bihar Happoel Kyriat israeldarraren aurkako partidan Palestinako banderak ez eramateko deia egin die, bereziki Herri Norte-ko zaleei (El Correo-ren informazioa). UEFAk debekatu ...


1932ko Neguko Olinpiar Jokoak - Wikipedia, entziklopedia askea.\n1932ko otsailaren 4a - 1932ko otsailaren 15a\nJames B. Sheffield Olympic Skating Rink (en)\nKirol proba olinpiko 14\nbobsleigh at the 1932 Winter Olympics (en)\nsled dog racing at the 1932 Winter Olympics (en)\nNordic skiing at the 1932 Winter Olympics (en)\nice hockey at the 1932 Winter Olympics (en)\nspeed skating at the 1932 Winter Olympics (en)\nski jumping at the 1932 Winter Olympics (en)\ncross-country skiing at the 1932 Winter Olympics (en)\nNordic combined at the 1932 Winter Olympics (en)\ncurling at the 1932 Winter Olympics (en)\nfigure skating at the 1932 Winter Olympics (en)\n1932ko Neguko Olinpiar Jokoak AEBetako Lake Placiden ospatu ziren, otsailak 4 eta 15 bitartean. Edizio honetarako, AEBetatik kanpoko hiri hautagai bakarra, 1976an Udako Olinpiar Jokoak antolatuko zituen Montreal izan zen. Orotara, zortzi hiri amerikar izan ziren euren hautagaitza aurkeztu zutenak: Lake Placid, Bear Mountain, Yosemite Valley, Tahoe City, Duluth eta Denver AEBetatik, eta aipaturiko Montreal Kanadatik.\nJoko hauen antolakuntza, 1929ko krisi ekonomikoagatik lausotua izan zen.\n1 6 4 2 12\n4 Suedia 1 2 0 3\n7 Frantzia 1 0 0 1\n8 Suitza 0 1 0 1\n10 Hungaria 0 0 1 1\nEdward Eagan AEBetako kirolariak, urrezko domina irabazi zuen bobsleighean, Anberesko Olinpiar Jokoetan, boxeolari bezala brontzezko domina bat irabazi ondoren. Balentria hau lortu zuen kirolari bakarra da.\nSonja Heniek, Suediakoa, 19 urterekin bakarrik, hirugarren aldiz parte hartu zuen Olinpiar Joko batzuetan, beste behin emakumezkoen patinaje artistikoko urrezko domina irabaziz.\nNeguko Olinpiar Jokoen historian, lehen aldiz erabili ziren podiumak.\n1928ko Sankt Moritzeko Neguko Olinpiar Jokoak Aro Modernoko Neguko III. Olinpiar Jokoak\n1936ko Garmisch-Partenkircheneko Neguko Olinpiar Jokoak


“Ouróboros” dokumentalaren emanaldia Bilboko La Bolsan\nDatorren asteazkenean, hilaren 21an, arratsaldeko 19.00etan, Bilboko La Bolsa hiri-gunean (Pelota Kalea, 10) “Ouróboros. La espiral de la pobreza” dokumentala emango da. Ekitaldian -CNT sindikatuak antolatuta- Julio Reyero, dokumentalaren sortzaileetariko bat, egongo da.\nDokumentalean gizarte-mugimenduen eta Gizarte-Lanarenbozeramaile batzuek parte hartzen dute. Arlo honetan gertatzen diren aldaketa zorrotzak, gehiengoen bizi-baldintzak gogortu duen politikaren ondorioz, kontatzen dizkigute.\nAzken denboraldietan oinarrizko beharren gabeziak larriagotzen diren bitartean (etxebizitza edo elikadura gero eta jende gehiagorentzat),karitate erakundeentzat (bai pribatuak bai erlijiosoak)baliabide publikoak eramaten dira.\nSarrera libre izango da.


Xiaomi Mi Band 5, irudi berriak - Xabildua\nXiaomi Mi Band 5, irudi berriak\nAzken urteetan Xiaomi marka txinatarrak milaka produktu kaleratu ditu, proposamen horietako bat, duela gutxi gurean ezagutu genuen gainera. Gaur ordea proposamen batekin baino, filtrazio batekin gatoz.\nWeibo sare sozialean partekatutako bi irudik piztu dute sua sarean: Xiaomiren eskumuturreko adimentsu berria izango litzatekeena agertzen baita bertan. Aurreko bertsioen izen bera mantenduz, Mi Band 5a izango litzatekeenaren irudiak direla esan daiteke.\nIrudiari begiratzen badiogu, gaur egun merkatuan dagoen Mi Band 4aren oso antzekoa da. Hala ere irudietan agertzen den gadgeta, bertsio berria dela pentsa daiteke, batez ere gailuak erabiltzen duen kargagailua ikusi daitekeelako bertan, eta hau 4. bertsioan erabiltzen denaren desberdina delako. Mi Band 2 eta 3ak erabiltzen zutenarekin lotura gehiago du argazkikoak.\nHoni guztiari gainera, duela egun batzuk TizenHelp atariak publiko egin zituen datuen ostean dator. Bertan Mi Band 5a, 2020ko bigarren seihilekoan kaleratuko dela ziurtzat ematen zen. Beraz gaur argia ikusi duten argazki horiek bertsio berri horrekin lotuak egongo liratekela pentsa daiteke.\nTizenHelpen arabera, eskumuturreko adimentsuak Berrikuntza hauek ekarriko lituzke. Hementxe duzue zerrenda:\nNFC teknologia, ordainketak egiteko erabiliko litzatekeena.\nOdoleko oxigenoaren saturazioa neurtzeko teknologia.\nAmazon etxearen Alexa laguntzaile birtualarekin konexioa\nPrezio ezin hobean\nOraingoz filtrazioak bakarrik ditugu esku artean, baina hala ere datu erreal batzuk aurreratu ditzakegu. 2020ean kaleratuko da, eta Txinan 28 dolarren bueltan merkaturatu nahiko dute.\nIkusita aurreko bertsioek gurean izandako harrera, ziurtzat eman dezakegu urte amaierarako Europan izango dugula gailu berria. Gauzak ondo hilabete gutxi barru esku artean izango dugu, eta aurreko bertsioekin gertatu bezalaxe, gure inguruko edozein dendatan erosi ahal izango dugu Mi Band 5a, Xiaomiren eskumuturreko adimentsu berria.\nPrevious: Podcast Xabildua: 001\nNext: Podcast Xabildua: 002\nOne thought on “Xiaomi Mi Band 5, irudi berriak”\nPingback-a: OnePlus Xiaomiren merkatuan sartzeko prest: Eskumuturreko adimentsuak salduko ditu | Xabildua


[Erreportajea] Ezagutzetik erabiltzera salto : Bidasoko Hitza\nIa 2.000 irundarrek eman dute izena aurtengo Euskaraldian. Kaletik harago, aurten bereziki etxeko eta laneko hizkuntza ohiturak astintzeko aukera ona dela uste du Irungo lantaldeak.\nIrundarrak ere prest daude hamaika egunez euskaraz gehiago, gehiagorekin eta gehiagotan egiteko. Aurtengo asmo nagusia, Irungo lantaldeko koordinatzaile Lide Rekondoren arabera, «euskararen ezagutzaren eta erabileraren arteko arrakalan eragitea» da, «Irunen ere, gehiago baitira ezagutzen dutenak, erabiltzen dutenak baino».\nOstiralean, 1.945 irundarrek emana zuten izena (1.520 ahobizi eta 425 belarriprest), 2018an baino 583 lagun gutxiago. «Argi dago izen ematea hasi zenetik, beherakada txiki bat atzeman dela, baina esan dezakegu, bizi dugun egoera berezia izanik, beherakada hori anekdotikoa dela. Hortaz, bide onetik doala dirudi. Dena den, arrakasta kalean neurtuko da, ariketa egiterakoan», azaldu du.\nAurtengo edizioa berezia izango da, baina Rekondok uste du osasun larrialdiak ez duela zertan eragin handirik izan behar emaitzetan. «Etxean ere badaude alda daitezkeen hizkuntza ohiturak, eta gauza bera egin daiteke telefonoz, bideo dei bidez, erosketak egiterakoan edota lantokian», erantsi du.\nOraindik Ahobizi edo Belarriprest gisa izena eman ez dutenak, lasai egon daitezela, izan ere, izena emateko epea luzatzea erabaki dute. Hala, bihar (hilak 24) arte aurtengo edizioan apuntatzeko aukera izango da, esteka honetan.\nErlazionatutako edukiaHITZAren Egunean Behin, hilaren 23tik 29ra


Pack 50 efektu berezi Adobe After Effects | Sormenak linean\nAurkitu ditugun baliabide kit gehienak diseinu estatikoetara eta konposizioetara bideratuta daudela ohartu naiz. Gehienok Photoshop-ekin hobeto moldatzen garen arren, jakin beharko genuke Adobe After Effects-ek emaitza izugarri onak eman diezagukeela, baina formatu dinamikoa (motion graphics). Aplikazioa bereziki erabilgarria izango da gure pertsonaiak bideoan karakterizatzeko, 3Dko animazioak, sarrera, etiketak sortzeko edo mota desberdinetako efektu bereziak gehitzeko orduan.\nHorregatik, oraingoan berrogeita hamarreko paketea zurekin partekatu nahiko nuke bideo efektu bereziak besteak beste, sua, kea, leherketak eta gure film labur eta ikus-entzunezko proiektuetan lantzeko oso partikula interesgarriak daude. Efektu berezien galeria edo liburutegia izatea oso erabilgarria izan daiteke proiektu berriei aurre egiteko. Dakizuenez, efektu horietako gehienak teknikaren bidez aplikatzen dira kroma gakoa, kolore eremuak beste irudi batzuekin ordezkatzean datza. Baliabide hau gizakiaren begia engainatzeko eta integrazio errealistak sortzeko zinema munduan gehien erabiltzen dena da. Horregatik, plano eta efektu gehienek kolore moldeak eta atzeko plano homogeneoak dituzte. Nolanahi ere, etorkizuneko bideo tutorial batean Chroma key efektua nola aplikatu eta aplikazio honetatik efektu bereziak nola garatu erakutsiko dizut.\nPack-ak asko okupatzen du imajina dezakezun moduan eta 4shared-en ostatatu dut berriro. Arazoren bat edo iradokizunik izanez gero, ez egin zalantzarik iruzkinean.\nAfter Effects efektu berezien paketea: http://www.4shared.com/zip/q_TQfKS1ba/Efectos_especiales_After_Effec.html\nArtikuluaren bide osoa: Sormena linean » General » Hainbat » Bildu 50 efektu berezi Adobe After Effects-entzat\nFranco Carballo esan zuen\nMila esker!!!! Aspaldian horrelako zerbaiten bila nenbilen! Benetan, eskerrik asko! : D\nErantzun Franco Carballori\nPozten naiz Franco zuretzat erabilgarria dela! Onenak!\nDavid kemski esan zuen\nMila esker! Aspalditik nahi nituen kalitate horren ondorioak !!! Eskertzen dut !! :)\nErantzun David Kemskiri\nPozik irakurtzen zaitut! Gozatu itzazu;)\nEskerrik asko! Webgune honen berri izango dut: D\nNermal "abner" Rocker esan zuen\nEskerrik asko, estekak funtzionatzen\nErantzun Nermal "abner" Rocker-i\nLuis Mario Jacinto Estrada esan zuen\nEgile eskubiderik gabekoak al dira?\nErantzuna Luis Mario Jacinto Estradari\ninvesicat Detektibe pribatuak esan zuen\nEkarpen bikaina, batez ere hasi berriak garenontzat eta hain ikusgarriak sortzen hasi aurretik txantiloiak aldatu behar ditugunentzat\nErantzun invesicat Detektibe Pribatuei\nJb esan zuen\nEzinezkoa da deskargatzea !!!


Word | trikimailurik onenak Gadgeten berriak\nTestuan dokumentuak idazterakoan, kalkulu orriak edo aurkezpenak sortzerakoan merkatuan ditugun alternatiba desberdinak izan arren, Office-k beti eskaintzen digun irtenbidea da erabiliena, eta, beraz, merkatuan gehien baloratzen dena, doakoa ez den arren.\nMerkatuan ia 40 urte daramatzala, Word bere merezimendu bihurtu da testu prozesadore onena, testu prozesadorea, funtzio ugari eskaintzen dizkiguna, horietako asko funtzio ezezagunak baina egunerokoan produktibitatea areagotzen lagun dezakeguna.\nWord-ek eskaintzen dizkigun funtzio eta aukera kopuruak erabiltzaile guztien beharrak asetzen ditu, profesionalena barne. Word-ek eskaintzen dizkigun funtzio batzuk ezagutu nahi badituzu, irakurtzen jarraitzera gonbidatzen zaitut, ziur asko deskubrituko dituzunez ez zenekien Microsoft Word-ekin egin ditzakezun funtzioak.\n1 Bilatu eta ordezkatu hitzak\n2 Sinonimoen hiztegia\n3 Bilatu hitzak interneten\n4 Dokumentu, paragrafo edo lerro bat itzuli\n5 Sortu ausazko testuak\n6 Berreskuratu gorde gabeko fitxategi bat\n7 Babestu dokumentu bat pasahitz batekin\n8 Gehitu ur marka\n9 Gorde PDF formatuan\n10 Kartelak sortu\n11 Gehitu formak testuan\nBilatu eta ordezkatu hitzak\nLana amaitu dugunean, litekeena da berrikusi ondoren, hitz bat gaizki idatzita izatea, Word hiztegitik kanpo begiratu arte galdu dezakegula uste genuen hitz bat. Kasu hauetan, batez ere dokumentua oso handia denean, Word-ek hitz hori bilatzeko ez ezik, aukera ematen digu aldatzeko, baina baita ere ordeztu automatikoki zuzenerako.\nFuntzio hau bilaketa - koadroan dago aplikazioaren goiko eskuineko izkinan.\nGaur egun edozein aplikaziotan aurki dezakegun zuzentzaile ortografiko eta gramatikalik onenetariko bat sartzeaz gain, bere gatza merezi duen testu prozesadore ona baita sinonimoen hiztegia biltzen du, hautatutako hitza testura ondoen egokitzen den sinonimoarekin ordezkatzeko aukera ematen duen hiztegia.\nSartzeko Sinonimoen hiztegiaHitza hautatu eta saguaren eskuineko botoia sakatu eta sagua Sinonimoak aukeran kokatu besterik ez dugu, bilatzen ari garen hitzaren sinonimoekin zerrenda erakutsiko duen aukera.\nBilatu hitzak interneten\nDokumentu bat idazten ari garenean eta erabili dugun hitza zuzena den argi ez dugunean, ohikoa da gure taldeak ziurtatu behar duen arakatzailea botatzea. Zorionez, Microsoft-ek hori pentsatu du eta bat eskaintzen digu Interneteko terminoen bilatzaile integratua aplikazioan bertan. Ezaugarri horri Smart Search deritzo.\nFuntzio hau erabiltzeko, aipatutako hitza hautatu behar dugu, eskuineko botoia sakatu eta Bilaketa adimenduna aukeratu behar dugu. Une horretan, aplikazioaren eskuinaldean erakutsiko da, bilaketa emaitzak Bing-en termino horretakoa, horrela idatzita dagoen ala ez egiaztatu ahal izan dezagun, bilatzen genuen hitza den edo bilatzen jarraitu behar dugun.\nDokumentu, paragrafo edo lerro bat itzuli\nZure lana, zaletasuna edo ikasketak direla eta, dokumentuak beste hizkuntza batzuetan kontsultatzera edo idaztera behartuta bazaude, Microsoft-ek jatorriz eskaintzen digu itzultzaile bat, dokumentu osoa automatikoki itzultzeaz edo hautatu dugun testua soilik itzultzeaz arduratzen den itzultzailea. Itzultzaile hau Microsoft-ena da eta ez du zerikusirik Google-rekin.\nItzuli nahi dugun testua bada, ez ditu hitz kolokialak sartzen, itzulpena ia perfektua eta ulergarria izango da. Itzultzaile integratu honek Google itzultzailearen emaitza ia berdinak eskaintzen dizkigu.\nSortu ausazko testuak\nDokumentu batean, publizitate panfleto batean edo beste edozein fitxategi motatan hutsuneak betetzeko testuak idaztera behartzen gaituztenean, beste dokumentu batzuetako testuak kopiatzera eta itsastera jo dezakegu. Word-ek arazo txiki honi irtenbide oso erraza eskaintzen digu. Idazketa = rand (paragrafo kopurua, esaldi kopurua), Hitzak zehaztu ditugun lerroez osatutako paragrafo kopurua erakutsiko digu.\nErakusten digun testua, ez da benetan ausazkoa, egiten duzuna da egiten ari garen dokumentuan erabiltzen dugun letra-tipoan aurki dezakegun testuaren adibidea behin eta berriro errepikatzea.\nBerreskuratu gorde gabeko fitxategi bat\nZiur behin behin baino gehiagotan ikusi duzu zure ordenagailua ustekabean nola itzali den, energia itzali dela, bateria agortu zaizula ... edo beste edozein arrazoirengatik, ez duzu dokumentua gordetzeko neurririk hartu. Arazo zentzugabea dirudien arren, zuk baino ohikoagoa da. Hain da ohikoa, ezen hainbat bertsiorako aukera dugula gorde ez dugun Word dokumentu bat berreskuratu.\nBabestu dokumentu bat pasahitz batekin\nGure ekipoak erabiltzen baditugu eta guk bakarrik ezagutzen dugun pasahitz batekin babestuta badaude, ez da beharrezkoa besteek ikustea nahi ez dugun dokumentua babestea. Dokumentua beste pertsona batzuekin partekatu nahi badugu, bitartekari posibleek sarbidea izan gabe, egin dezakegun onena da babestu pasahitz batekin. Aholkua: ez bidali sarbide pasahitza fitxategiarekin batera.\nDokumentu bat babesteko, egin klik Tresnak menu barran eta Babestu dokumentuan. Hitza bi pasahitz eskatuko dizkigu, dokumentua ireki eta editatzeko. Pasahitz honek ez du zertan berdina izan behar kasu bietan, izan ere, dokumentu beraren hartzaile posible guztiek ez dute editatu beharko.\nGehitu ur marka\nSortzen ari garen dokumentuak helburu komertzialak baldin baditu, goiburuko orrialdean espazioa gure datuak jartzeko saihesteko, egin dezakegu gehitu ur-marka sotila atzeko planoan, bai testu formatuan bai irudi formatuan egon daitekeen ur marka. Bistan denez, ezabatzea nahi ez badugu, dokumentua partekatzerakoan Word ez den beste formatu batean egin behar dugu, PDF adibidez, edo dokumentua babestu beste inork editatu ez dezan.\nGorde PDF formatuan\nWord ordenagailuen industrian estandar bihurtu den bezala, PDF (Adobe) fitxategi formatua ere bada. Horri esker, Word-ek fitxategiak PDF formatuan gordetzeko aukera ematen digu, formatu ezin hobea hartzaileak editatu nahi ez dituen dokumentuak partekatzeko. Aukera hau Gorde honela aukeran dago eta eskaintzen dizkigun formatuen goitibeherako botoian klik eginez.\nWord-en funtzio ezezagunetako bat aukera izatea da kartelak sortu Word Art funtzioari esker, aplikazio honetako zaharrenetakoa eta 90. hamarkadan askotan erabili zen kartelak sortzeko. Funtzio horri esker testu bat idatzi eta nahi dugun forma eta kolorea eman diezaguke.\nGehitu formak testuan\nWord Art-ek eskaintzen dizkigun aukera grafikoekin erlazionatutako funtzioa zifrak gehitzeko aukera da testu koadroak, norabide geziak, bihotzak, zirkuluak, forma geometrikoak… Irudi hauek irudi bat balira bezala txertatzen dira, beraz irudien antzera tratatzen dira.\nArtikuluaren bide osoa: Gadgeten berriak » aplikazioak » Worderako trikimailurik onenak


2019ko kontuak onartuta, Fagor Taldeak "zuhurtziaz" begiratzen du etorkizun hurbilera - Debagoiena - Goiena.eus\n2019ko kontuak onartuta, Fagor Taldeak "zuhurtziaz" begiratzen du etorkizun hurbilera\nItziar Larrañaga 2020-07-30 09:51\nHUHEZIren Aretxabaletako ikus-entzunezko aretotik telematikoki egin zuten Fagor Taldeko azken batzarra. (Argazkiak: Fagor)\nMaiatzean egitekoak ziren Batzar Orokorrak uztailera atzeratu behar izan zituzten Fagor Taldeko zortzi kooperatibek. Hala, atzo, uztailaren 29an egin zuten azken batzarra, Fagor Taldearena. Bertan azaldu zutenez, "2019ko datu onei esker", COVID-19ak eragindako krisi ekonomikoari aurre egiteko "baldintza onetan" daude Fagor Taldeko kooperatibak.\nUztailean zehar Fagor Taldea osatzen duten zortzi kooperatibek beren prozesuak bete dituzte: hitzaldi informatiboekin hasi, segidan Batzar Orokorrak egin, eta, azkenik, hainbat bozketa burututa.\nAurreikuspenak "hankaz gora"\nFagor Taldearen helburua urtea zenbaki positiboekin amaitzea bada ere, etorkizun hurbilari "zuhurtziaz" begiratzen diote. Izan ere, "zalantza handiak" dauzkate irailetik abendura bitartean gerta daitekeenari buruz: "Maiatzetik aurrera susperraldi ekonomiko txiki bat egon den arren, jarduera-mailak oso urrun jarraitzen du iaztik eta 2020rako aurreikusitako mailetatik".\nEskaerak izandako "jaitsiera bortitzari" aurre egiteko, zenbait neurri hartu zituztela ere azaldu zuten atzoko batzarrean, horien artean daude; "egitura gastuak murriztea, lan-aurrerakinak jaistea, Aste Santuko oporrak aurreratzea, beheranzko egutegi mugikorrak aplikatzea eta besteen konturako langileei ABEEak ezartzea".\nEra berean, egoera berrira egokitu eta osasun agintarien zerbitzura jarriz, osasun krisiari aurre egiteko laguntza eskaintzeko gai izan zirela azpimarratu zuten. Laguntza horien artean aipatu zituzten Mondragon Assemblyk maskarak ekoizteko egin zituen makinak, Fagor Elektronikak arnasgailuen ekoizpenean parte hartu izana, eta Fagor Healthcarek osasun langileak babesteko EPIak egin izana. Horrez gain, Fagor Industrialek ere maskarak ekoizteko zereginean diharduela esan zuten.\nJoxean Alustiza: "Testuinguru zail honetan, Fagor Taldearen lankidetza- eta elkartasun-mekanismoak oso erabilgarriak izango dira berriro krisia gainditzeko, elkarri lagunduz".\nPandemian, langileen osasuna bermatzea "lehentasun" moduan jarrita, kooperatiba gehienek "jardunarekin jarraitu" ahal izan zutela azaldu zuten.\nHala, Joxean Alustiza Fagor Taldeko lehendakariak, langileen osasuna eta jarduera mantentzearen arteko orekari buruz hitz egin zuen: "Etorkizun hurbilean, ekaitz gogor baten erdian, bi helburu argi daude: ontzia ur gainean mantentzea eta bidean marinelak ez galtzeko neurriak hartzea".\nHorretaz gain, kooperatiben "erresilientzia gaitasun handia" azpimarratu zuen Alustizak, eta gogoratu zuen kooperatiben ereduak "behin baino gehiagotan" erakutsi duela egoera zail eta korapilatsuak gainditzeko gaitasuna: "Testuinguru zail honetan, Fagor Taldearen lankidetza- eta elkartasun-mekanismoak oso erabilgarriak izango dira berriro krisia gainditzeko, elkarri lagunduz".\n2019a urte ona\nBatzar Orokorretan 2019ko kontuak onartu dituzte, eta Fagor Taldearentzat, oro har, 2019a urte "ona" izan zela azaldu zuten. 2018arekin alderatuta, salmentak % 9,5 igo ziren, 1.586 milioi euro arte. Irabaziak, berriz, aurreko urtearekin alderatuta, 63,72 milioi eurokoak izan ziren, igoera nabarmenarekin.\nEnpleguari dagokionez, Fagor Taldeak Euskal Herrian dituen lantegietan 5.322 pertsona aritu ziren lanean. Datu horiek kontuan izanik, krisi ekonomikoari aurre egiteko "baldintza onetan" daudela uste dute.\nJone Olabarria uzt 25 Debagoiena\nMaiatzean egin ohi dituzten arren, uztailean zehar ari dira Fagor taldeko kooperatibak batzar orokorrak egiten aurten. Egoeraren "ziurgabetasunagat...


ELIKA Alimentación animal | Animalien elikadurarako estrategiak, antimikrobianoen erabilera murrizteko - ELIKA Alimentación animal\nRASFF (pentsuak): 2021eko 1. lauhilekoaren laburpena\nAnimalien elikadurarako estrategiak, antimikrobianoen erabilera murrizteko\nBidaltze data 22 uztaila, 2021\nFAOren argitalpen hau, batez ere, elikadura-jarraibide onen deskribapenean oinarritzen da, antibiotikoen erabilera erlatiboki altua den trantsizio-aldi kritikoetan osasun-arazo enterikoak murrizteko bide gisa.\nOro har, planteatutako neurrien xedea honako hau da: ingurumenean infekzioen presioa murriztea eta animaliek gaixotasunekiko duten erresistentzia eta erresilentzia handitzea, estresa murriztea (bai jatorri etologikokoa, bai ingurumen-jatorrikoa), ondo araututako txertatze-eskemak ezartzea, eta, azkenik, osasuna sustatzen duten dietak eratzea, gaixotasunekiko erresistentzia sortzeko.\nDietak formulatzeko eta elikagaiak eta edateko ura maneiatzeko erakutsi diren tresna nagusiak txerri-aziendari, etxeko hegaztiei eta hausnarkariei zuzenduta daude.\nAnimalien osasuna sustatzeko elikadura funtzionala da animalia‑ekoizpenean antimikrobianoen beharra murrizteko eskuragarri dauden tresnetako bat.\nArgitalpenaren egileek aurreikusten dute antibiotikoen kontsumoa % 67 hasiko dela 2030erako eta ia bikoiztu egingo dela Brasil, Errusia, India eta Txina bezalako herrialdeetan, baldin eta horien erabilerarako beste murrizketa batzuk ezartzen ez badira. Dena den, frogatu da antibiotikoen erabilera nabarmen murriztu daitekeela eta animalia gaixoak tratatzeko alderdi funtsezkoenetara mugatu daitekeela.\nElikadurak ondorio profilaktiko garrantzitsuak sor ditzake, urdail-hesteetako gaixotasunak izateko arriskua murriztu dezake eta, gaixotasuna baldin badago, animaliak berreskuratzea erraztu dezake.\nGiza medikuntzarako garrantzi kritikokotzat sailkatutakoen artean honako hauek nabarmentzen dira: aminoglukosidoak bezalako antibiotikoak, hirugarren eta laugarren belaunaldiko zefalosporinak, fluorokinolonak, glikopeptidoak, makrolidoak eta espektro zabaleko penizilina batzuk eta kolistina. Halaber, horiek guztiak elikagaiak ekoizten dituzten animaliekin ere erabiltzen dira. Horregatik, oso garrantzitsua da daukagun material terapeutikoa neurriz erabiltzea, eta “One Health” estrategia ezartzea, Antimikrobianoen aurkako Erresistentziaren aurka borrokatzeko.


Erakundeetan alderdi eta herritar guztiak kontuan hartzea: batzarlabel | Iritzia | Berria\nErakundeetan alderdi eta herritar guztiak kontuan hartzea: batzarlabel\nPatxi Alaña Arrinda eta Angel Bidaurrazaga Vandierdonck - Biltzarre Herrietako batzarren lantaldea\nUdal eta aldundiak datozen lau urteotan nola kudeatuko diren laster ikusten hasiko gara. Azken 40 urte hauetan bezala, gure gobernantza zaharrari eta historiari kasurik egin beharrean, inguruko herrialdeetatik datorkigun sistema «zapalkratikoak» jarraituko duela ematen du. Eta horrela definitzen dugu, ezin baita demokratikoa izan herritar erdien iritzia etengabe kareletik botatzen duen sistema. «Galdu» dutenen baztertze prozesu hori etengabe ikusten da: gobernu batzordetatik kanpo uztea, informaziorik ez ematea, aurrekontuetan eta erabaki guztietan ia ezer ez onartzea...\nEdozein gaitan, eta gobernantzan ere bai, noski, hobetu nahi badugu, atzera (historiara) eta alboetara (inguruko lurraldeetara) begiratu behar da, beti dagoelako non ikasi.\nLehendabizi, esan beharra dago foruak galdu arte askok gure gobernantza sistema miresten zutela, herrietan egiten ziren batzarretan herritar guztiek parte hatzen zutelako eta bertan batzar nagusietara joaten ziren «bozeramaileak» aukeratzen zituztelako. Gure antzinako gobernantza sistema miresten zutenen artean Wilhelm Humboldt dugu. Berak zioenez, «sistema forala ezein estatista edo filosofok irudika dezakeen sistemarik hoberena zen muturreko bi gaitz handiak (iraultza eta absolutismoa) ebitatzen zituelako».\nGarai hartan herrigintza auzolan, batzar, komunal eta zuzenbide piriniotarraren arabera kudeatzen ziren, eta arbasoek ez zuten lehia modura ikusten, non beti irabazleak eta galtzaileak egon behar diren, elkarlan modura baizik. Beraz, historia handi hori izan duen herria bagara, ez al digu lotsarik ematen gaur egun gauza hoberik ez izatea?\nEta alboetara begiratzen badugu eredu pilo bat dugula esan beharra dago. Suitzan adibidez, urtero erreferendum bat egiten dute, gai nagusietan herritarrek erabakitzeko.\nDena den, hemengo gobernantza eredu onak aipatu behar ditugu. Batetik sistema auzokratikoa kontzejuetan ikusten dugu, denek erantzukizuna eta botoa dituzte eta denek parte hartzen dute. Bestetik, herri txiki askotan, alderdien sistema jarraitu beharrean, herri guztiari begirako hautagaitzak bultzatzen dituzte. Herri handiagoetan, guk dakigula, Gorordo izan zen alkate bakarra, Bilboko Udalaren gobernu batzordean eta kudeaketan alderdi guztiak integratu zituena.\nHorregatik guztiagatik, Biltzarrek herritarrei eta eragile politiko eta bestelakoei proposamen hauek egin nahi dizkie:\n—Gobernu batzordeetan eta eguneroko kudeaketan alderdi eta hautetsi guztiak integratzea.\n—Aurrekontuetan alderdi eta hautetsi guztien proposamenak kontuan hartzea, bakoitzak jaso dituen botoen arabera.\n—Gobernantza ireki, garden eta parte-hartzailea bultzatzea.\nHelburu horretarako Biltzarrek ziurtagiri bat sortzeko prozesua abian jarri du benetako herritarren partaidetza bermatuko duen sistemara hurbiltzeko. Bertan, udal edo erakunde publiko baten maila neurtu daiteke: informazioa eta gardentasuna, herritarren partaidetza, herritarren erabakimena, funtzionarioak eta langileak zerbitzari publikoak izatea, politikariak bozeramaleak izatea, ondasun komunen eta herritarren babesa eta udal egituratatik haratago joateko aukerak.\nGure sistema zaharretik hartu ahal dugun guztia hartuta, etorkizunerako benetako gobernantza herrikoia sor dezagun!


IRURTZUN ETA ARAKILGO VII. BERTAKO GANADU AZOKA | irurtzuneuskaraz\nDatorren igandean, irailaren 15ean, Irurtzun eta Arakilgo Bertako Ganadu Azoka ospatuko da Irurtzunen. Azoka honen zazpigarren edizioa izanen da eta aurreko urteetako ohiturari jarraiki, egun osoko egitaraua prestatu dute.\nAzokaren irekiera goizeko 10:00etan izanen da eta goiz osoan bertako abereak, nekazaritza azoka gardena eta artisau postuak ikusteko aukera egonen da. Hurbiltzen den ororen gozamenerako kale animazioa eta musika ere ez dira faltako. Horrez gain, erakusketa eta erakustaldi desberdinak izanen dira. 12:00etatik aurrera, gainera, gazta dastaketa eta txapelketa herrikoia izanen dira.\nEgunari segida emateko, eguerdiko 15:00etan herri bazkaria izanen da Barazkiguneko karpan. Menua bertako produktuekin egina izanen da eta irailaren 12a arte eman daiteke izena Irurtzun zein Arakilgo udaletxeetan edota Pikuxar tabernan 15€-tan.\nAzkenik, arratsaldeko 18:00etatik aurrera herri kirol erakustaldia eskainiko da plazan. Bertan Euskal Herriko III. Mailako Aizkora Txapelketaren bigarren kanporaketa jokatuko da.\nAGUR UDA FESTA\nKONTZERTU AKUSTIKOA HIRIBERRIN\n“UN MILLON DE HORAS” BAKARRIZKETA


Abian da Gutun Zuria jaialdia | Hitzen uberan\n← Alex Martinezen iritzi artikulua: “Gizaki gardenak”\n“Ekin eta joka” liburuaren aurkezpenetan, antzerkia gogoetagai →\nAbian da Gutun Zuria jaialdia\nAbian da Gutun Zuria jaialdia. Larunbatera bitarte, literaturak hartuko du Bilboko Azkuna Zentroa. Tailerrak, mahai-inguruak eta topaketak antolatu dituzte, Artea kontatzeko artea izenburupean. Albiste honetan bildu ditugu egitarauari buruzkoak.\nGutun Zuria jaialdia antolatu dute Bilboko Azkuna Zentroan, asteartetik hasita larunbatera bitarte. Jarraian bildu ditugu jaialdiko zenbait ekitaldiri buruzkoa. Hemen ikus dezakezue egitaratu osoa.\nMaialen Lujanbioren hitzaldia\nApirilaren 2an, 21etan\nBatez ere bertsolari gisa ezaguna bada ere, Maialen Lujanbiok ekarpen ugari egin ditu, halaber, bertsolaritzaren ertzetan zein haietatik kanpo. Zubi asko eraiki izan ditu bertsolaritza eta beste arte disziplina garaikideen (musika, arte biziak, arte bisualak, fikzioa…) artean, hala diskurtsiboki nola praktika artistikoen bidez (Ornitorrinkus, Txori mugariak, Balitzen hioa). Bada, hain justu, zubi horiek izango dira bere ekitaldiko ardatza, eta bertsolaritzak inguruko arteekin duen harremanaz hausnartuko du Lujanbiok hitzaldi honetan. Askotan praktika isolatu eta aparteko moduan ikusi izan da bertsolaritza, baina ez ote du uste baino harreman handiagoa beste arte batzuekin? Zenbat du, adibidez, poesiatik? Zeintzuk dira haien arteko desberdintasunak? Nola gauzatzen dira diziplina artistikoen arteko hierarkiak?\nHitz beste: topaketa Euskal Idazleen Elkartearekin\nApirilaren 4an, 10etatik 13ak arte\nEuskal Idazleen Elkarteak Hitz Beste topaketa kudeatzen du apirilaren 4an. Hitzarekin baliatuz edo hitzak erabiliaz hamaika espresio mota daude. Artearekin, filosofiarekin, antzerkiarekin edo grafikarekin hitzak duen lotura aztertuko da. Horretarako diziplina ezberdinak jarriko dira parez pare eta elkarrizketan.\nSarrera hitzaldia Joxemari Iturraldek egingo du eta “Literatura eta beste sormen adierazpenak” deitu dio.\nOndoren, Yurre Ugarte, Nerea Ibarzabal eta Iñigo Dierez arituko dira gai hauei buruz. Samara Veltek bideratuko du mahai-ingurua.\nHarkaitz Cano eta Xabier Gantzarainen arteko elkarrizketa\nApirilaren 4an, 18etan\nHarkaitz Cano eta Xabier Gantzarain adiskide zaharrak dira 90eko hamarkadan beste zenbait kiderekin batera Lubaki banda literatur taldea osatu zutenetik. Ordutik, Cano idazle gisa ibilbide oparoa egin du, eta arte garaikideak presentzia nabarmena izan du bere obran. Alabaina, ez da gehiegi nabarmendu alderdi hori eta oraindik aztertzeko dagoen kontu bat da. Gantzarain beti mugitu izan da literatur eta artearen arteko mugetan. Arte ikasketak egiteaz gain, ezaguna da portada-diseinatzaile gisa egin izan duen lana (tartean Canoren zenbait libururena). Berriki, euskal arte garaikideari buruzko saiakera interesgarria argitaratu du (Zuloa), non Gaur taldearen ondorengo artea aztertzen duen hainbat obra eta artisten bidez. Honenbestez, bi autoreok Canoren literaturaren eta arte garaikidearen arteko harremanaren inguruan ez ezik, euskal arte garaikideaz eta liburuen azalgintzaz jardungo dira.\nBeatriz Chivite, Eric Dicharry eta Danele Sarriugarteren mahai-ingurua\nGidaria: Beñat Sarasola\nApirilaren 5ean, 18etan\nHiru idazle hauen obretan zein praktiketan arte garaikideak garrantzia nabarmena du. Hirurak dira literatura idazle, hirurak berriki samar argitaratzen hasiak, baina bakoitzak leku ezberdinetatik begiratzen dio arteari. Dicharryk sormena eta ikerketa nahasten ditu maiz, eta bere literatur lan zenbait, poesia bisualezkoak esaterako, arte garaikidearen barnean ere koka litezke. Chivitek arte ikasketak egin ditu halaber, eta interes bereziz begiratu izan du ekialdeko kulturetako arteari. Bere poesia lanak, bada, artearen inguruko hausnarketez eta ekialdeko sentsibilitatez josiak daude. Sarriugarteren kasuan, arte munduan kokatzen du arreta bere azkeneko nobelan (Azala erre); hau da, arte munduko botere-harreman, arrakasta-porrot erlazio eta irudi publikoa bezalako gaietan. Beñat Sarasola idazle eta ikertzaileak kartela osatzen du. Idazle gisa, bi poema-liburu ditu argitaraturik -Kaxa huts bat eta Alea-, eta lehen eleberria argitaratu berri du -Deklaratzekorik ez-. Editore-lanetan, munduko poesia modernorik onena euskarara itzultzen duen Susa argitaletxeko Munduko Poesia Kaierak bilduma zuzentzen du. Mahai-inguru honek, beraz, euskal idazleak zenbait arte garaikidera nola hurbiltzen diren ezagutzeko parada emango digu: nola lotzen dira literatura eta artea? Nola literaturaren instituzioa eta artearena? Zeintzuk dira bien arteko mugak?\nBernardo Atxaga eta Oskar Alegriaren solasaldia\nApirilaren 5ean, 19:30etan


bCable Street Beat - Euskal Herria: Jaioberri baten Kronika\nHASIERA CABLE STREET BEAT Euskal Herria BERRIAK ELKARRIZKETAK JAIALDIAK MATERIALA KONTAKTUA Castellano\nArtxiboa Mar (1) Jun (4) Jan (1) Dec (1) Sep (2) Aug (2) Jul (2) Jun (1) Mar (1) Jan (3) Sep (1) Aug (12)\nJaioberri baten Kronika\n>> Hastera Goaz\nMusika talde eta areto antifaxistak daudelako antola daitezke zorrozki antifaxistak diren kontzertuak. Beraz CSB-EHren partez eskerrik asko Ovariosvarios, Kosetxa Propia, Redweiller eta Itzubaltzeta Gaztetxeari inoiz baino premiazkoagoak suertatzen diren benetako gune antifaxistak zabaltzen laguntzeagatik.\nItzubaltzeta Gaztetxeak 5 urte daramatza Erromoko kaleak astintzen. Txakurrek herriko erdigunean okupatuta zegoen aintzinako etxea hustu eta gero, Erromoko gazteak gaur egun Gobela ibaiaren ondoan duten lokaletara mugitu ziren. Hala ere, uholdeak aitzakia Getxoko Udalak nekagaitz gaztetxea txikitzea darabil buruan. Beraz, adi denok mobilizazioetara.\nOvariosvarios taldea Itzubaltzetan bertan biltzen diren lagunek osatua da. Neska hauek Punk-rock-a egingo dute 2007. urtetik geroztik. Gustoko zituzten taldeen bertsioak egiten hasi ziren eta entsaiatzeko denbora faltagatik horrela jarraitzen dute. Bertsioen iturria euskal taldeetan aurki dezakegu, Parabellum, Zika edo RIP esaterako.\nKosetxa Propiak, bere aldetik, 2005. urtean eman zituen haren lehenengo urratsak. Urte hartan Galdakaoko jaietan aurkitu zuten txokoa… parke batean, non kontzertu alegala antolatu zuten. 2007. urtean 6 kidez osatutako talde egonkorra lortuko dute eta Usansoloko jaietan emango dute kontzertua, oraingo honetan, berriz, ofíziala. Hortik aurrera kontzertu pila bat joko dute bai Euskalherrian zein Estatuan zehar. Gaur egun lehenengo grabazio saio serioa prestatzen dihardute.\nRedweiller 2002ko Irailan sortu zen Bordeaux-eko kaleetan Oi! talde gisa. Izena Red (Gorri) eta Rotweiller (Txakur arraza) hitzen nahastetik jaio omen zen, kideak aldiz, Bordeaux-eko Redskin tradiziotik. Hango lehen Redskinek, hain zuzen ere, 1985ean hasi omen zuten bidea. Garai hartan Blood&Honour nazi erakundearen atala ere bazegoen hirian. Nolanahi ere, azkenean denborak, lanak eta liskar latzek fruitua eman zuten eta nazi atala dasagertaraztea lortu zuten, bidean hainbat kide galduz eta beste hainbat justiziaren gatibu utziz. Redweiller taldeak irmo eutsi dio hauen aitzindariek hasitako lanari. Hori dela eta, musika jotzeaz gain “La Cle des Ondes” Irrati librearen bitartez zabaltzen dute saio politiko-musikala, eguneroko bizitzan argi utziz ez dietela ez naziei ez apolitikoei betarik emanen. Beti gorriak!\n>> Hitz Gutxitan\nCable Street Beat-en lehenengo kontzertua Itzubaltzeta Gaztetxean ospatu zen. Bertan hiru musika talde, Reggae DJ-a eta bat bateko Showman-a izan genituen partaide.\nGauari hasiera emateko OVARIOS VARIOS Erromotarren Punk-Rock bertsio bilduma ikaragarria. Soinua, ahotsak barne, bikaina izan zen eta ezagutzen ez genituenentzat behintzat, ezuste oso atsegina. Talde honek abesti propioak garatu ahal ditu euskal musikaren historian bere orrialdea idazteko!\nKOSETXA PROPIAk gaueko erritmoa galant bizkortu zuen eszenatokian jauziz jauzi eta musika kañeroaz. Punk kontzertuetan erabateko parte-hartzea non, Galdako-Usansolotar hauek han beharko. Egin berri duten grabaketak Euskal Herriko areto eta Gaztetxe ororen atean ireki beharko lizkieke.\nREDWEILER afixako printzipalak bai, baina gaueko talderik makalena izan genuen. Bordelais hauen musika kalitatearen gaineko zalantza geratzen zaigu, Mahou garagardoaren kalitatea bera erantzule. Ez genuen talde honetatik espero zen maila dastatzerik izan. Lastima.\nKontzertuak bukatutakoan, entzumenak D.J. MAIAKOVSKY-ren Skinhead Reggae ekitaldi aproposaz gozatu ahal izan zuen. Arazoa akaso, jendea jamaikar erritmo geldoa baino apur bat arinago zihoala, eta gaueko ordu txikietan sortu ohi den nahaste hori dela eta, ordurarte Soinu-Teknikari lanetan ibilitako Txingu Doktoreak, Maiakovsky-ri hartu zion txanda abesti pare batean. Era honetan ezustean Soinu Teknikaria Punk DJ eta Eugenio txiste-kontalaria bilakatu zen aldiberean. Ez iezadazue galdetu nola, baina gure buruen gainetik saiak bukatu zuen hegan.\nCable Street Beat-en partez bihotzez esker mila taldeei, Maiakovsky-ri, Txingu Doktoreari, kontzertura hurbildu zen mundu guztiari, eta nola ez, Itzubaltzeta Gaztetxeko Asanbladari.\nPosted by CSB Euskal Herria | Labels: Jaialdiak


naiz: agenda - Udagoieneko Ostera\n2019/10/26 - 2019/11/28\nBilbo, Berriz, Plentzia, Getxo\nUdagoieneko Osterak zirkuituak Bizkaiko udalerriak bisitatuko ditu jatorri ezberdineko euskarazko sortzaileekin.\nUrriaren 26an abiatuko da zikloa bi hitzordurekin: Bilbon, Sonakay, flamenkoa eta euskal musika uztartzen duen taldearekin; eta Berriz-en, Anne Etchegoyen iparraldeko musikariarekin.\nAzaroan zehar beste lau ikuskizun gehiago izango dira: Plentzian, 9an, Agur eta dolore taldearekin; Getxon, 15ean, Huntza gazte taldearekin; eta azkena Bilboko Kafe Antzokian, azaroaren 28an, non Xabi Bandinik bere disko berria aurkeztuko duen zirkuituari amaiera emanez.


Aizarnazabalgo hilketarekin lotuta, emakume bat eta gizon bat atxilotu dituzte - Urola Kostako Hitza : Urola Kostako Hitza\nEmakume bat eta gizon bat atxilotu dituzte, Aizarnazabalgo hilketarekin lotuta. Ertzaintzak uste du 32 urteko emakume donostiarraren hilketarekin zerikusia dutela bi pertsona horiek. Gaur egin dute atxiloketa, Gipuzkoan. UROLA KOSTAKO HITZAk baieztatu ahal izan duenez, gertaeren lekuara eraman dituzte atxilotuak gaur.\nEpailearen aginduz, sekretupean dago kasua, eta Eusko Jaurlaritzaren Segurtasun Sailaren komunikazio zerbitzuek jakinarazi dutenez, ez dute emango atxiloketaren edo ikerketaren inguruko xehetasunik. EFE agentziaren arabera, dena den, biktimaren “gertukoak” dira atxilotutako pertsonak.\nEra berean, Josu Erkoreka Segurtasun sailburuak adierazi du “ikerketak bere denbora” behar duen arren, “oso jauzi garrantzitsua” eman dutela gertatutakoa argitzeko.\nHasiera, urtarrilaren 4an\nUrtarrilaren 4an, emakume baten gorpua aurkitu zuten Aizarnazabalen, indarkeria zantzuekin. Inguruan lanean ari ziren pertsona batzuek aurkitu zuten gorpua, eta 11:00 aldera eman zioten abisua Ertzaintzari. Hurrengo egunean baieztatu zuten norena zen gorpua: egun batzuk lehenago desagertutako 32 emakume donostiarrarena, hain zuzen ere. Urtarrilaren 1ean jarri zuen desagerpenaren salaketa haren bikotekideak.\nAizarnazabalgo landetxe batean ostatu hartuta zegoen biktima, eta handik gertu aurkitu zuten haren hilotza. Landetxe horretan bertan, gainera, Ertzaintzak hogei pertsona identifikatu zituen Urtezahar gauean legez kanpoko festa bat antolatzeagatik —eskualdeko zenbait lagun zeuden bertan—, eta Ertzaintza ikertzen aritu da ea hilketak festa horrekin lotura izan dezakeen ala ez. Gaur-gaurkoz, ez dute baieztatu atxilotuek festarekin zerikusirik dutenik.


Elorrio ez da Vancouver - Anboto.org\nTxus Arrieta Barinagarrementeria\nElorrio ez da Vancouver\nTxus Arrieta Barinagarrementeria 2017-12-05 10:16\n“Mundu guztia da arrotza ene herrian” zioen Ruper Ordorikak orain baino patilla luzeagoak zituela, baina, orain ere, horixe bera pentsatuko du batek baino gehiagok. Hala, berriki, Vancouverren (Kanada) izandako lagun batek ziostan han inor ez dela bertakoa, han ez diola inori inporta nongoa zaren.\nEuskal hiztun askok, berriz, gaitza dugu edozein elkarrizketan euskalki igarle sena pizteko eta ondokoaren azentua “azpeitiarra…, ez! azkoitiarra…” joko-mokoan burutzen dugu identifikazio pausoa. Hurbiltasuna, erreferentzia garbiak eta ezagunak maite ditugun seinale, agian. Horrela biziko ginateke, gure lorontzi ederrean urte luzez. Aitzitik, asko konplikatu dira harremanak munduan, eta galdu antzean senti gintezke askoren azentuaren kokapen zehatza harrapatu ezinik. Vancouver uste baino hurbilago ote dugu, bada?\nNon gauden, nor dugun hurbil, nor auzoan, bezalako galderek erantzun argi eta baikorrak emanez gero, gauden tokia ulertzeko lagungarriak izango dira: hala harreman sare zabala izatea, nola herriko dinamikan parte hartzea handitzea… Etxean bezala sentiarazteko adierazleak dira. Horrela adierazi dute 2017an zehar Elorriora etorri berriek –guztiak hain berriak ez badira ere–: sarea amiñi bat zabalagoa balitz, hobeto.\nAzentu berriak lehenago ere etorri ziren Elorriora, eta ikasi genuen non zegoen El Moral, eta “bolilloak” zer ziren eta urteekin, –urte guztiak borobilak izan ez baziren ere– sare estu haiek zabalduz joan ziren eta gaur da eguna ez dagoela azentu jokoan egiterik, belaunaldi berriek bertako egiten dute, bertoko dira. Izan ere, identitate ondo errotua ez baita galtzen, antzaldatzen baizik, zorionez.\nElorrioko udala IPES Fundazioaren eskutik 2017ko abenduaren 15ean Arriolan aurkeztuko du urtean zehar garatu duen ANIZTASUN diagnostikoa, herrian bizi diren etorri berrien bizipenak Elorriotik mundura, mundutik Elorriora dokumentalean jaso eta kultur aniztasunaren espaloian topatzen diren koskak identifikatu eta zelai zabalagoak non diren irudikatzeko balioko diguna.\nEuskara, Hezkuntza eta Gizarte arloko zinegotzia


Beste erkidegoetara? 22tik aurrera - Sakana - Guaixe.eus\nBeste erkidegoetara? 22tik aurrera\nGuaixe 2020-06-11 16:33\nZiordiko Hirumuga mendiko mendizaleen buzoiak.\nPandemiak ekarritako osasun larrialdiko neurriak arintzeko hirugarren fasea bukatu ondoren erkidegoen arteko mugikortasuna baimenduko da.\nNafarroako lehendakari Maria Txibite Nasvascues Aragoiko, Errioxako eta Euskal Autonomia Erkidegoko (EAE) presidenteekin harremanetan jarri da erkidegoen arteko pertsonen mugikortasuna aztertzeko. COVID-19 gaixotasunak eragindako osasun larrialdiagatik, herritarrek ezin dute beraien erkidegotik atera, nafarrak ezin dugu Nafarroatik atera lan kontuengatik ez bada. Pertsonen erkidegoen arteko mugikortasuna saihesteko modu bakarra da osasun larrialdi egoera bertan behera uztea.\nTxibitek jakinarazi duenez, “segurtasunagatik eta zuhurtziagatik” osasun larrialdiko neurriak arintzeko hirugarren fasea guztiz betetzearen alde dago. Beraz, hura bukatzean, hilaren 22tik aurrera izanen genuke nafarrek beste erkidegoetara mugitzeko aukera, estatuan alarma egoera desagertzen denean. EAEko Iñigo Urkullu Renteria lehendakariak hilaren 15ean izatea nahi zuen.


400.000 euroko parte-hartze prozesua zabalduko du Amasa-Villabonako Udalak - Amasa-villabona - Aiurri.eus\n400.000 euroko parte-hartze prozesua zabalduko du Amasa-Villabonako Udalak\nOlatz Lasa 2020-03-02 14:53\nMaria Luisa Arija PSOEko zinegotzia, Beatriz Unzue Amasa-Villabonako alkatea, Maite Izagirre EAJko zinegotzia eta Xabat Laborde alkateordea.\nProiektuak aurkezteko epea martxoaren 9tik 29ra izango da, eta herri galdeketa maiatzaren 22tik 31era ospatuko da.\nAmasa-Villabonako Herritarren Parte Hartzeko Batzordeko partaideak bildu dira prentsaurrekoan datozen hilabeteetan udalak garatuko duen parte-hartze prozesuaren berri emateko. Modu horretan, herritarrek 400.000 euro zertan gastatu erabaki ahal izango dute beren proiektuak aurkeztuz eta ondoren, herri galdeketaren bitartez, proiektuei bozka emanez. Amasa-Villabonan erroldatuta dauden 16 urtetik gorako herritar guztiek hartu ahal izango dute parte, eta proiektuak aurkezteko epea martxoaren 9tik 29 arte izango da. Beatriz Unzue Amasa-Villabonako alkateak adierazi duenez, "gure herrian eragina duten erabakietan herritarren parte-hartze zuzena sustatzeko konbentzimendua eta asmo irmoa adierazten dugu. Kalitate eta sakontasun handiagoa izango duen demokrazia eredu parte-hartzaile eta zuzena da gure iparra".\nMartxoaren 9tik 29 bitartean aurkeztu daitezke proiektuak. Bete beharreko baldintzak betetzen dituzten proiektu proposamenak, aukeratzeko egongo diren proiektuen artean txertatuko dira. Proposamenek bete beharreko baldintzak hauek dira: azalpen zehatza, proiektuaren justifikazioa eta aurrekontua definituta egotea. Horretarako udalak inprimaki berezi bat jarriko du herritarren eskura. Inprimakia udaleko arreta zerbitzuan edo www.villabona.eus webgunean eskuratu ahal izango da.\nProposamenak apirilaren 19rako aurkeztuko ditu udalak bere teknikarien bitartez proiektuen bideragarrirtasun ekonomikoa, araudia edo legedia errespetatzen duen eta abar egiaztatuz. Proiektua aurkeztu duten guztiei erantzun bat emango zaie.\nMaiatzean herritarrei informazioa zabaldu\nAukeratzeko izango diren proiektu edo egitasmoen zerrenda erabakita ondoren zabalduko zaie herritarrei informazioa. Helburua herritar guztiek galdeketaren informazio objektibo, garden eta erraz ulertzeko modukoa jasotzea izango da.\nUdalak aldizkari berezi informatiboa argitaratuko du eta herriko etxe guztietara banatuko du. Horrekin batera, ahalik eta tresna eraginkorrenak erabiliko dira herritarrek prozesuaren berri izan dezaten.\nInformazio guztiak baldintza batzuk beteko dituzte, hala nola proiektuen azalpenen objektibotasuna, proiektu guztiek tarte berbera izatea... Proiektu konkreturen batek “abantaila” izatea edo euskarrien diseinuak herritarren botoa “bideratzea” saihestuko da.\nHerri galdeketa, maiatza amaieran\nProiektuak herritarrei aukeztu ostean, herri galdeketa ospatuko da. Bozkatzeko epea maiatzaren 22tik 31era bitartean izango da, eta bozka emateko bi modu daude aukeran. Batetik, bozketa telematikoa. Herritarrek 'Amavi' izeneko app-aren bitartez bozkatu ahal izango dute. Tresna berri hori martxoan zehar aurkeztuko du Amasa-Villabonako Udalak. Bigarrenik, bozketa presentziala. Kasu horretan, maiatzaren 25etik 31era bitartez ospatuko da. Bide horretatik herritarrek udaletzeko arreta bulegoan boto-papera bete eta bertako hautetsontzian sartu beharko dute.\nBozken kontaketa maiatzaren 31ean ospatuko da, eta udaletik adierazi dutenez "berme guztiekin egingo da: udal Idazkariaren eta Herritarren parte hartze Batzordeko ordezkari politikoen presentziarekin. Kontaketa ekitaldi publikoa izango da, herritarrek ikusle gisa parte hartu ahal izango dute".\nEmaitzaren berri ekainaren 1ean emango dute jakitera udaleko herritarren parte hartze batzordeko kideek publikoki hedabideen aurrean. Bertan, 2020. urtean Amasa-Villabonako Udalak abiatuko dituen proiektuak zeintzuk diren adieraziko da.\nPrentsaurrekoan egon dira Beatriz Unzue Amasa-Villabonako alkatea, Xabat Laborde alkateordea, Maite Izagirre EAJko zinegotzia eta Maria Luisa Arija PSEko zinegotzia. Gorka Kamiok, EH Bilduko hirugarren partaideak, ezin izan du prentsaurrekora joan gaixorik dagoelako. Azpimarratu dute ekimenak alderdi politiko guztien arteko adostasuna lortu duela, otsailaren 25ean ospatu zen Herritarren Parte Hartzeko Batzordean proposamena aho batez onartu ostean. Alkateak gehitu du "konfiantza osoa" dutela prozeasuren emaitza oso positiboa izango dela.


Elikatu - Comida Casera a Domicilio\nZURE ETXERA ZUZENEAN\nEzin hobea ostalaritzarako eta tokiko dendetarako\nETXEKO SUKALDARITZA ZURE\nLurrez eta Itsasoz, zauden tokian zaudela\ngozatu klik batean gure jatetxean prestatutako janaririk onenaz\nOsagai natural onenekin, kontserbagarririk eta gehigarririk gabe.\nEtxeko janari goxoaz edozein lekutan gozatzeko, modurik errazenean berotuz, "Maria bainuan": ontzi bera ur berotan sartuz, hainbat plater aldi berean berotu ahal izango dituzu, tenperatura 100 °C-tik gora igotzen saihestuko duzu, produktuaren ezaugarri organoleptikoei eutsiz eta... ur beroa aprobetxatuz baxera garbitzeko!!!.\nEdukia kazola batean isurita ere berotu dezakezu, gero garbitu nahi baduzu, edo mikrouhin-labean.\nELIKATU NORTZUK GARA\nElikagai Osagarriak, Zauden Tokian Zaudela\nJasangarritasunarekin konprometitutako tokiko hornitzaileak, landua, kontserbagarririk eta gehigarririk gabea.\nBerotzeko 3 modu: Kazola Tradizionala, Mikrouhin-labea eta Maria Bainua.\nHozkailuan 60 egun arte, Gutxieneko lekua hartuz.\nAukeratu zure janaririk gogokoena, sukaldatu gabe jateko\nBerotu 5 minututan eta hobeto bizi\nSalmenta Tokiak / Vending\nGure produktuak aurkitu dezakezu baita...


Bandalismo - Wikipedia, entziklopedia askea.\nKaleko altzariek eta elementuek askotan bandalismoaren eragina pairatzen dute.\nBandalismo hitzak besteen jabegoetan edo ondasun publikoak diren objektuetan asmo txarrez egindako txikizioak izendatzen ditu. Ekintza horiek artearen, literaturaren edo beste jabegoen aurka izaten dira. Bandalismoa borondatez egiten da eta, printzipioz, ez du beste asmo politikorik edo protesta egiteko intentziorik. Askotan, hirien eraikinak, altzariak eta elementuak izaten dira ekintza horien helburuak.\nEtimologikoki, hitza bandalotik dator, hau da, germaniar herriaren izenetik. Bandaloek Erromatar Inperioaren aurkako eraso ugari egiten zuten eta haiek eragindako txikizioak historikoki ezagunak izan dira. Izan ere, hitza 1794ko urtarrilaren 10an dokumentatu da lehen aldiz. Urte horretan Henri Grégoire, Frantziako Bloiseko apezpikuak, Konbentzio Nazionalari zuzendu zion txostenean hitz horrekin definitu zuen armada errepublikarrak erakutsi zuen zenbait jarrera.\nGaur egun, bestetik, Teknologia Berrien alorrean, Internet bidez egindako besteen webguneetan egiten diren aldaketak eta txikizio birtualak.\n(Gaztelaniaz): Andaluziako bandalismoari buruzko txostena.\nOrriaren azken aldaketa: 25 maiatza 2020, 23:06.


Azkue Fundazioa 2015-05-04 13:59\nMaiatza heldu zaigu. Euskararen arloan hainbat jaialdi, herrietako festak eta abar luzea izaten dituen hilabetea. Maiatza, urte guztiaren ardatza, esaten du esaera batek. Egia al da? Nolanahi ere, hilabete honetan jarduera bereziak izango ditugu Euskararen Etxean. Birpasatu ditzagun! Teknologia irakaslearen eskura jardunaldia: Gogoratu! Ostegun honetan izango da. Aurten hezkuntza arlora zuzenduta. Gehiago jakiteko, sakatu esteka […]\nRobotikan lehen pausuak eman zituzten gazteek Aste Santuan\nAzkue Fundazioa 2015-04-30 09:47\nAste Santu ondoko astean, apirileko bigarrenean hain zuzen, Euskararen Etxea ez zen itxita egon eta oporretan zeuden ikasleek bertara joateko aukera izan zuten. Edozein momentutan egin daitezkeen Euskararen Interpretazio Zentrorako bisitez gain, programazio ikastaroak burutu ziren. Bi ikastaro ezberdinetan parte hartzeko aukera izan zuten gazteek; bata 3D inprimatzen ikasteko lehenengo pausuak ematekoa; bestea, Arduino erabiliz, […]\nAzkue Fundazioa 2015-04-28 11:52\nApirila amaitzera doa eta hileko azken egunotan bisita ugari izan ditugu, batik bat ikastetxe desberdinetako bisitak! Derrigorrezko Bigarren Hezkuntzako ikasleen adina oso aproposa da Euskararen Etxea bisitatzera etortzeko. Aste hauetan, ikastetxe eta institutu desberdinetako DBH-ko 2.mailako ikasle asko izan ditugu gurean. Euskararen Interpretazio Zentroa ezagutu dute, Euskarari buruz zekitena sakontzeko lagundu diena. Baita Komiki Digitalaren […]\nAzkue Fundazioa 2015-04-27 11:43\n“Hiri honek beste hiri asko ditu bere baitan, ezkutuan. Seguruenik ez zaizkigu begi bistakoak irudituko, sumatu ere ez ditugu egingo, baina bertan daude». Bilbon ikusten ez dugun, edo ikusi nahi ez dugun hiria erakustea nahi digute Aitor Gomez argazkilariak, Asier Olabarrieta musikariak eta Unai Villena idazleak. “Hiri asko bere baitan” ekimena sortu dute. Sorkutza, Bilbo […]\nAzkue Fundazioa 2015-04-22 16:12\nEuskal kulturgintzaren erakusgai eta bilgune bihurtuko da Bilbo apirilaren 23 eta 26 artean. Udaberriko topagune baten falta betetzera dator Loraldia, eta horretarako, lehen lerroko 50 sortzailetik gora ekarriko dituzte antolatzaileek. Sorkuntza-adierazpide anitzi egingo zaie lekua lau egunetan: antzerkia, literatura, musika, arte plastikoak, dantza eta bertsolaritza, besteak beste. 120.000 euroko aurrekontua eduki dute antolatzaileek, nagusiki Bizkaiko […]\nAzkue Fundazioa 2015-04-20 15:39\n2010.etik aurrera Jakintza Librearen Jardunaldiak ospatzen ditugu maiatza inguruan. Jarduera hauetan, urtero gai bat hartzen dugu ardatz gisa eta horren inguruan jardunaldi parte hartzailea antolatzen dugu. Gaiak beti euskaldunon interesekoak izaten dira. Hauek dira orain arte jorratu ditugunak: Jakintza Librearen Igo Jardunaldiak: Wiki-ipuinak, Open Space: Euskara&Internet XXI. mendean eta Euskara Sarean josten Jakintza Librearen II.edizioa: Sarea […]\n‹‹ Aurrekoak 1 2 3 4 ... 91 92 93 94 95 96 97 98 ... 107 108 109 110 Hurrengoak ››


Arratia: Santiago Apostolua: Ipiñaburu (Zeanuri), Lemoa, Dima eta Artea\nPagolaren gogoeta. Meditación de Pagola.\nJaia Santiago parrokian, Zeanuriko Ipiñaburun, goizeko 12:0etan eta Arteako ermitean, uztailak 25, 11:00etan; Diman bere ermitan 12:00etan; Lemoan Arrañon aurten ez dago mezarik .\nUna réplica del Santiago de Ipiñaburu (Zeanuri) se instalará en la catedral de Bilbao\nSANTIAGO APOSTOLUAREN FESTABURUA\nAitite-amama eta nagusien Munduko Eguna\nEgun on Eukaristia ospatzera etorri zareen guztioi:\nSantiago Apostoluaren jaia ospatzen dogu. Jesusek dei egin eutsanean, dana itzirik, jarraitu eutson. Santiago izan zan, Apostoluen artean, Jesukristogaitik bizia lehenengo emon ebana.\nGaur, Jesusen aitite eta amama izan ziran Joakin eta Ana santuen egunaren bezperan, Aitite-amama eta nagusien Munduko lehenengo eguna be ospatzen dogu, “ni zugaz nago egunero” goiburuaren haritik. Jesus eta Eleiza pertsona nagusiengandik hurbil dagozala esan gura dau.\nEukaristia hasiko dogu abestuz.\nSenideok: aztertu dagigun geure bizitzea eta eskatu dagigun gure pekatuen parkamena:\n- Jesus Jauna, Apostoluak zeure testigu egin zenduzana. ERRUKI, JAUNA.\n- Jesus Jauna, zure Barri Ona zabaltzea Apostoluen esku itzi zenduana. KRISTO, ERRUKI.\n- Jesus Jauna, zure testigu izateko aukeratu eta bialtzen gaituzuna. ERRUKI, JAUNA.\nAp Eg 4, 33; 5, 12. 27-33; 12, 1:\nApostoluak Jesus berbiztuaren testigu dira; eta nahiz eta agintariek galazo, Jesusen Barri Ona zabaltzen jarraituko dabe.\nJainkoaren erreinuan, neke asko igarota, sartzen da. Neke eta malko artean ereindako barri Onak, fruitu ugari dakar.\n"Malkoz erein baeben, pozez batuko dabe"\n2 Kor 4, 7-15:\nSan Paulok sinisten daualako egiten dau berba. Eta Jesusen biztueratik sortzen dan itxaropena iragarten deusku.\nSantiago eta Joanen amak Jesusen ondoan postu on bat nahi dau bere semeentzat. Baina Jesusentzat, ostera, haundi izateko bidea danen zerbitzari izatea da.\nGertatu dagiguzan gure bihotzak, Jaunaren berbea entzuteko aleluia abestuz\nSenideok: Otoitz egin deiogun Jaungoiko Aitari, Apostoluen bidez emon jakun fedea eskertuz eta fede hori indartu deiskula eskatuz:\n- Eleiza osoaren alde: Apostoluen fedean oinarriturik, Jesukristoren barri emon dagiala adore haundiz. Eskatu deiogun Jaunari.\n- Nagusi eta aitite-amamen alde. Esan deiguezala egunero, eta batez be gazteei, “zugaz nago egunero” hitzak. Eskatu deiogun Jaunari.\n- Agintarien alde. Erabagi guztiak guztion ongizatea lortzeari begira hartu daiezala, gizon eta emakume guztien, eta batez be baztertu eta behartsuen eskubideak errespetatuz. Eskatu deiogun Jaunari.\n- Gu guztion alde, gure alkarte eta familien alde. Alkarrenganako apaltasunean, harrera eta errespetuz bizi gaitezan. Eskatu deiogun Jaunari.\nJainko guztiz ahaltsu eta betikoa, emon egiguzuz eskatzen deutsuguzan ondasunak. Jesukristo gure Jaunaren bitartez. Amen.\n"Zoaze Jaunaren bakean", esaten deusku abadeak. Goazen, Jesusen barri emotera; goazen Jesusen testigu izatera. Bere bedeinkapena geugaz izango dogu.\nEgun on, Eukaristia ospatzera etorri zareen guztioi:\nSantiago pescador de Galilea, apóstol de Jesús, testigo de la resurrección. Su predicación, sigue siendo hoy luz y vida para el camino de la humanidad, hoy también los hombres y mujeres esperan la luz y no les podrá llegar sin nosotros.\n"Zein gozo ta eder dan ."\nLos apóstoles dan testimonio de la resurrección de Jesucristo. Ellos dieron su vida por confesar esta verdad. Así se salvó el evangelio para siempre.\nJesús había anunciado que la pena de los discípulos acabaría en alegría. Cambio súbito e inesperado: como los secos valles del Negueb, convertidos de pronto en campos fértiles por la lluvia.\nLa fuerza y la gracia de Dios sostienen al apóstol para anunciar a Cristo resucitado. Esa misma fuerza nos sostiene también a nosotros en la lucha de cada día.\nSeguir a Jesús, no es obtener ventajas humanas. El ofrece alegría, paz y gozo a aquellos que sufren por el Reino de Dios.\n- Por los gobernantes, para que en todas sus decisiones sean conscientes de trabajar por el bien común, respetando los derechos de todas las personas, especialmente de las excluidas y necesitadas. Eskatu deiogun Jaunari.\n- Por nuestras comunidades cristianas, por nuestras familias, que vivamos, desde la sencillez, la acogida y el respeto mutuos. Eskatu deiogun Jaunari.\n"Zoaze Jaunaren bakean”, esaten deusku abadeak. Goazen, ba, Jaunaren bakea ereitera, goazen Jesusen barri emotera; goazen Jesusen testigu izatera. Bere bedeinkapena geugaz izango dogu.\nHemos admirado la fidelidad del Apóstol Santiago. Fortalecidos con la fuerza del Señor esforcémonos en ser testigos de Cristo. Para ello recibamos la bendición de Dios.\nLehenengo irakurgia Apostoluen Eginetatik\nEgun hareetan, apostoluak adoretsu emoten eben Jesus Jaunaren biztueraren autormena, eta hareen eskuz herrian mirari eta harrigarri asko egiten ziran. Batzar Nagusiaren aurrera ekarri ebezan apostoluak, eta abade nagusiak honan itandu eutsen: «Ez geuntsuen, bada, zorrotz agindu, Horren izenean ez irakasteko? Zuok, barriz, Jerusalen osoa bete dozue zeuon irakatsiz, eta gizon horren odolaren erantzukizuna geuri ezarri nahi deuskuzue».\nPedrok eta apostoluak erantzun eben: «Jaungoikoaren esana egin behar da lehenengo, ez gizonena. Gure asaben Jaungoikoak biztu egin eban, zuok habetik dingilizka hil zenduen Jesus. Jaungoikoak goratu egin dau bere eskumaz, eta Buruzagi eta Salbatzaile egin, Israeli bihotz-barritzea eta pekatuen parkamena emoteko. Geu gara gauza horreen testigu, baita Jaungoikoak bere esana egiten dabenei emoten deutsen Espiritu Santua ere».\nErantzun honek hasarre bizitan jarri zituan batzarekoak, eta apostoluak hiltea erabagi eben. Eta Herodes erregeak Joanen anaia zan Santiagori ezpataz samea ebagi eutson.\nHarantzakoan hor doaz negarrez,\nPozik etorriko dira honantzakoan,\nDimako Santiago ermitea\nBigarren irakurgia San Paulo apostuluak Korintotarrei\n2 Ko, 4, 7-15\nSenideok: Ondasun hau bustinezko ontzitan darabilgu, honenbesteko indarra Jaungoikoagandik dala agertu dadin, eta ez geugandik. Alde guztietatik estutzen gaitue, baina ez itoten; larri gagoz, baina ez etsita; erasopean bai, baina ez eskutik itzita; lurrera botaten gaitue, baina ez hilten. Edonon eta beti Jesusen heriotzea daroagu gorputzean, Jesusen bizia ere gure gorputzean agertu dadin.\nBizi garean bitartean, beti heriotzara eroaten gaitue Jesusegatik; Jesusen bizia ere agertu dadin gure izate hilkor honetan. Holan, gugan heriotzean dihardu; zuokan, barriz, biziak.\nLiburu Santuak honan dino: «Sinistu dot, eta horregatik berba egin dot». Eta geuk ere sinismen espiritu bera daukagula, sinisten dogu, eta horregatik berba egiten dogu; jakinik Jesus Jauna biztu dauanak Berak biztuko gaituala geu ere Jesusegaz, eta Bere ondoan ipiniko, zuekin batera. Hau guzti hau, zuen onerako da; grazidunak ugaritzen dirala, hareen esker ona ere ugariagoa izan dadin, Jaungoikoaren aintzarako.\nJesukristoren Ebanjelioa san Mateoren liburutik.\nAldi haretan, Zebedeotarren ama urreratu jakon Jesusi bere semeakaz, eta aurrean auspeztu zan, eskabide bat egiteko. Jesusek itandu eutson: «Zer nahi dozu?» Eta berak: «Jesarriazo daizuzala nire seme biok, bata zure eskumatan eta bestea zure eskerretan, zure erreinuan».\nEta Jesusek: «Ez dakizue zer eskatzen dozuen. Gauza al zaree zuek, Nik edango dodan kaliza edateko?» Hareek: «Bai, ba gara gauza!» Berak orduan: «Nire kaliza edan, bai, edango dozue; baina nire esker eskuman jesarte hori ez dago nire eskuetan inori emotea; hori nire Aitak erabagiten dauan hareeentzat da».\nBeste hamarrak, hori entzutean, biziro hasarre jarri ziran anaia biekin. Jesusek, barriz, Beragana batu eta esan eutsen: «Badakizue herrietako agintariak gogor hartzen dabela menpean herria, eta handikiak azpian hartzen dabela. Ez bedi izan holan zuen artean; bestetara baino: zuen artean handi izan nahi dauana, bego zuen zerbitzari; eta zuen artean lehenengo izan nahi dauana, bego zuen menpeko, Gizonaren Semea ere ez da etorri besteen zerbitzuak hartzera, besteak zerbitzera baino, eta bere bizia askoren erospen saritzat emotera».\nEgunon guztioi eta ondo etorriak Eukaristiaren ospakizun honetara.\nGaur, Santiago Apostoluaren jaia ospatzen dogu. Jesusek dei egin eutsanean, dana itzirik, jarraitu eutson. Santiago izan zan, Apostoluen artean, Jesukristogaitik bizia lehenengo emon ebana.\nGeuri ere Eleizeak gaur dei egiten deusku Jesusen jarraitzaile zintzo izatera. Eta ospakizun hau izan daitela guretzat fede-bizitzea sendotzeko aukera on bat.\nR/. Mal-koz e-rein ba-e-ben, po- zez ba-tu-ko da- be.\nOrduan beta jakun ahoa barrez,\ngure mihina goratzarrez. R/.\nAruntzakoan hor doaz negarrez,\ngari-azauak eskutan. R/.\n- Euren bizia besteen alde eskeintzen daben guraso, herri-gizon, misiolari, geiso zaintzaile eta beste guztien alde. ESKATU DEIOGUN JAUNARI.\n- Zintzo jokatzearren, aurrean erabiliak diranen alde: Santiagoren ejenpluari jarraituz, adoretsu jarraitu dagiela euren bidean, guztiei on egiten. ESKATU DEIOGUN JAUNARI.\n- Meza santu honetan alkartuta gagozan guztion alde: bustinezko ontzietan daroagun fedearen doahi ederra gorde eta zabaldu dagigula geure inguruan. ESKATU DEIOGUN JAUNARI.\n"Zoaze Jaunaren bakean", esan deusku abadeak. Goazen, ba, Jaunaren bakea ereitera, goazen Jesusen barri emotera; goazen Jesusen testigu izatera. Bere bedeinkapena geugaz izango dogu.\nNire kaliza edango duzue, bai.\nUrte gutxitan era ezustekoan hazi da jendearen kopurua, batez ere gazteena, «Santiago bidea egiten duenarena. Ez da erraza jakitea zerk duen erakartzen jende hori, justu. Erromes joatea kirola egitea baino asko gehiago da edota abentura bizitzea baino asko gehiago. Bidaia turistiko bati ekitea edo kultur bide bat egitea baino askoz gehiago. Zeren bila doaz Santiagora bidean jartzen direnak?\nBidea oso aspaldidanik sinbolo bat izan da, giza bizitza adierazteko. Bizitzea bide egitea da, ibiltzea, etorkizunerantz joatea. Era dotorean esan zuen Jorge Manriquek, bere Coplas famatuetan:\n«Jaiotzean abiatzen gara, bizi garenean ibili gabiltza eta azken urratsa ematean iristen gara; beraz, atsedena dugu hartzen hiltzen garenean».\nOrdu askoz erromes dabilena aise hasten da birpentsatzen lurrean egiten ari den erromes-bizitzan.\nBide egitea aurrera jotzea da beti: norantz? Erromesak zerbaitegatik ekiten dio bideari: zerk eragiten dio, ordea, ibiliari ekitera? Helmugarik gabe ez dago biderik, baizik harantz honantz ibiltzea norabiderik gabe. Soilik helmugak bihurtzen du ibilia bide. Soilik helmugak ematen dio zentzua egunean eguneko ahaleginari. Ekidinezina da galdera: zein da bizitzaren helmuga?, norantz bideratu behar ditugu geure urratsak?\nBideari esperantzaz ekiten zaio beti eta nolabaiteko beldurrez, konfiantzaz eta ziurtasun-gabeziaz. Beharrezkoa da bide egokia hartzea, desbideratu gabe jarraitzea, bide okerrik ez hartzea. Gauza bera gertatzen da bizitzan. Nork bere bidea aurkitu behar dugu: zer egin nahi dut neure bizitzaz?, zeri eskaini nahi diot neure bizitza? Pertsona baten bizitza, amesten duen helmugaz neurtzen da, beraren ahaleginak eragiten dituen idealaz. Soilik bere bokazio pertsonalari jarraitzen dionean irten ohi da gaztea zehazgabetasunetik eta gregarismotik.\nEgunak joan ahala, erromesaldia eskola bihurtzen da, bizitzaren funtsean sakontzeko bide ematen duena. Nekea, isilik egindako ibilia, ahaleginean irautea: horrek guztiak bere bihotzaren hondora gidatu ohi du erromesa. Orduan erne daitezke funtsezko galderak: Ez ote da Jainkoa gizakiaren azken helmuga? Ez ote da Kristo jarraitu beharreko bidea Aitarekin topo egiteko?\nSantiagora iristea, Jaunaren testigu izan den apostoluarekin topo egitea, Jainkoari eskerrak ematea, isileko erregua, sakramentuzko adiskidetzea eta eukaristian parte hartzea gutxi bezalako esperientzia erlijioso baten gailur gerta daitezke.


uztaila, 2014 | Noaua Kultur Elkartea\nHemen zaude: Hasiera » Artxiboa uztaila 2014\nHonen artxiboa uztaila, 2014\nIgande honetan, Mami Sakato organojolearen kontzertua\nBy\tnoaua\ton\t2014-07-31\tin\tKultura\twith\t0 iruzkin\nIgande honetan, abuztuak 3, Mami Sakato japoniarra arituko da Salbatore elizan. 20:00etan hasiko da saioa. “Mami Sakato japoniarra, Widor, Litaize edo Messiaen bezalako konpositore frantses handien lanekin dator Donostiako Musika Hamabostaldira”, ziklo honen baitan arituko da hain zuzen Sakato Usurbilen.\nAutobus zerbitzua hobetzeko konpromisoa hartu du Foru Aldundiak\nBy\tnoaua\ton\t2014-07-30\tin\tHirigintza, Jendartea\twith\t0 iruzkin\nGipuzkoako Foru Aldundiak inoizko parte-hartze prozesu zabalena egin du Gipuzkoako bost eskualdetan autobus zerbitzuak berritzeko eta parte hartze prozesu horretan ekarpen eta iritzi asko jaso zituen: 3.300 ekarpen lehenengo fasean eta ia 2.000 bigarrenean. Horietako asko kontuan hartuta, izan ere %75 inguru kontuan hartu dira, lehiaketara atera ditu autobus zerbitzu berriak ezartzeko emakidak. Gaur bertan […]\nAitzaga libre uzteko eskatu dute hainbat lagunek\nBy\tnoaua\ton\t2014-07-30\tin\tPolitika\twith\t0 iruzkin\nGaur arratsaldean Auzitegi Nazionalaren erabakia jakin eta berehala, elkarretaratze deiak egin dira herri askotan. Usurbilen, lagun asko batu dira Mikel Laboa plazan. “Aski da, epaiketa politikorik ez. Aitzaga libre” zioen Sortuko kideek zabaldu duten pankartak. Espainiko Auzitegi Nazionalak erakunde terroristarekin kolaboratzea edo parte hartzea egotzita, hogei lagun zigortu ditu espetxera, herriko tabernen bidez ETA finantzatu […]\nGipuzkoako konposta Ekoguneko baratze ekologikoetan erabiliko da\nBy\tnoaua\ton\t2014-07-30\tin\tIngurumena, Jendartea\twith\t0 iruzkin\nKutxa-Ekoguneak eta Gipuzkoako Hondakinen Kudeaketak hitzarmen bat sinatu dute, materia organikoaren bilketaren eraginez lortzen den konposta ongarri natural bezala erabiltzeko Baratze Parke Sarea osatzen duten 668 baratze ekologikoetan. Hitzarmen honen ondorioz Baratze Parkea Sarearen erabiltzaileek lurzorua mimatzeko eta barazkiak elikatzeko behar adina konpost izango dute eskura, eta bide batez, hondakin organikoen zikloari itxiera emango zaio, […]\nHerriaren etorkizuna denon artean eraikitzeko gogoa\nBy\tnoaua\ton\t2014-07-30\tin\tHirigintza, Jendartea, Politika\twith\t0 iruzkin\nEtorkizuneko Usurbil marraztera goaz”, hauxe irailetik aurrera sarritan entzungo dugun aldarria. Gogoan izan baita, sigla hauek: HAPO. Uda ostean ezaguna egingo zaizue HAPO edo Hiria Antolatzeko Plan Orokorra. Udalak plan hau herritarrekin batera diseinatu edo marraztu nahi du, abian jarriko duen “Usurbil, oraina da geroa” izeneko parte hartze prozesu berri baten bidez. Egitasmo honen erronka […]\nSantio jaiak, azken txanpan\nBy\tnoaua\ton\t2014-07-28\tin\tAisia, Kultura\twith\t0 iruzkin\nGaurko Umeen Eguna eta gero, atseden txiki bat hartuko dute bihar Zubietan. Baina laster nagusituko da berriz ere jai giroa. Asteazkenean, Gaupasa Egunean, goizaldera arte dantza egiteko aukera izango da eta ostegunean San Inazio Egunarekin amaituko dira Zubietako festak. Eta Biharamunean, San Estebango festak hasiko dira. Beraz, festazaleek zorioneko egunak dituzte begibistan. Uztailak 30 asteazkena […]\nPirinioetako irteera, argazkitan ikusgai\nBy\tnoaua\ton\t2014-07-28\tin\tAisia, Kirola\twith\t0 iruzkin\nUztailaren 12an eta 13an, Pirinioetan izan ziren Andatza mendi taldeko lagunak. Joateko aukera izan ez genuenok, ibilbidean zehar eginiko argazkiekin gozatzeko aukera dugu orain. “Estaubéko bailaratik Gavarniera egindako ibilbidearen eta Taillón 3.144 m mendiaren igoerako argazkien albumak ikusgai dituzu, www.andatza.com web orrialdean”, Andatza Mendizaleen Kirol Klubetik aditzera eman digutenez. Hauxe argazki bilduma ikusteko ESTEKA zuzena.\nBy\tnoaua\ton\t2014-07-28\tin\tKirola\twith\t0 iruzkin\nHamar, bai, Hamar Zubeldia. Baten batek pentsatuko du erratu egin garela goiburuan. I bat falta zaiola izenari. Ba ez. Nahita ipini dugu horrela: Hamar Zubeldia. Aurtengoarekin, bosgarrenez lortu duelako Tourreko hamar onenen artean sartzea. Balentria, gutxiren esku dagoena. Atzerakoei baino, aurrerakoei begira zela aitortu zuen Tourreko azken erlojupekoaren atarian. Zuzen zebilen Haimar Zubeldia (Trek) usurbildarra. Bi […]


3.1 Espetxe frankistetako bizi-baldintzak\n3.2 Espetxealdiaren kronologia\n3.3 Espetxeetako mugimendu sozialista\n3.4 Emilia eta Lentxu, emaztea eta alaba\n3.5 PSOEren berrantolaketa\n3.6 El Duesoko bizimodua\n3.7 Espetxealdiaren balantzea\nRamon Rubial 1937an espetxeratu zuten, 31 urte zituela. Egun horretatik aurrera, ia hurrengo 20 urteetan, espetxez espetxe ibili zen Espainiako geografian barrena. Inoiz ez zuen askorik hitz egin espetxeko bere esperientziaz. Ez zituen urte haiek heroismo pertsonalerako baliatu nahi izan, ez eta preso politikoaren epika eraikitzeko ere. Beti esan izan zuen ez zela espetxean bere borondatez sartu, eta, batez ere, argi izan zuen espetxeak doilortu egiten duela gizakia. Gerra irabazi ostean, errepresio frankista garaituak ahalik eta modurik eraginkorrenean ezereztatzeaz arduratu zen.\nHala ere, Ramoni eta bere lagunei espetxe frankistez galdetzen zaienean eta garai haiek gogora ekartzen dituztenean halako emozio bat nabaritzen zaie, larritasuna eta erresistentzia aldi berean adierazten dituen emozioa, mugatzen zailak diren bi sentipen izango balira bezala.\nBilbotik Puerto de Santa Mariako espetxerako bidean, 1937an, benetako ifernua bizi izan zuen: sei egunez gerrako borroka-eremuak saihesten ahalegindu zen tren batean pasatu zituzten pilatuta. Cadizeko espetxeko lehenengo egunak nolakoak izan ziren gogoratzen zuen Rubialek: "Abereak garraiatzeko bagoi zatar haietan sartu eta Puerto de Santa Mariako espetxera eraman gintuzten. Lehenengo 90 egunetan hirugarren graduko atxiloaldia ezarri ziguten –behaketan–, eta zazpi preso sartu gintuzten birentzako zigor-geletan... Janaria zen okerrena... Bueno, egia esan, ez genuen ezer jaten. Inguruan kamioneta batean biltzen zituzten lauzpabost belarrekin egindako salda baino ez genuen edaten. Jendea gosez hiltzen zen... Fusilatuta baino jende gehiago hiltzen zen gosez. Egun batzuetan bost aldiz ere eratzen genituen ilarak hildako bat agurtzeko." (Ramon Rubial, 1986)\n"En cárceles para 1.000 presos llegamos a estar 6.000"\nRamon Rubialek honela hitz egiten zuen laurogeiko hamarkadan esperientzia ikaragarri eta luze hartako eguneroko bizitzaz: "Hainbat egunetan goizeko hamaiketan oraindik ez zen ezer egoten sukaldean mila presori jaten emateko. Ateratzen zituzten lapikoetan koipe-izpirik ere ez zen egoten, eta, jakina, jendea hil egiten zen. Presoen ehuneko hirurogei abitaminosiak jota zegoen (…)".\nExpediente Carcelario de Ramón Rubial\nTraslado de la cárcel de Bilbao\nal penal de El Puerto de Santa María\nCertificado de la enfermería de El Puerto de Santa María


Eta Guernica margotu du Picassok - Garoa Liburu-denda\nNola adierazi haragiaren eta izpirituaren oinazea? Ba ote dugu sarraski bat marrazki bakun batean gogoan hartzeko eskubiderik? Nola egin irudi bat 50 tona bonbaren uhina baino indartsuagoa izan dadin?\n1937ko Apirilaren 26, Gernika, heriotza eta samina. "Condor" legio alemaniarrak eta "Saboia" aire kuadrila italiarrak burututako eraso degeneratu batek ehundaka pertsona erailtzen ditu. Erasoak guztia suntsitzen du, eraikinen %70 txikituta gelditzen dira aire eraso basatiaren eraginaz.\nHogeita hamabost egun eta gau askotako lanaren emaitza da Picassoren "Guernica". "Guernica" Pablo Picasso margolari ospetsuak egindako artelan famatua da, 1937. urteko Gernikako bonbardaketa irudikatzen du eta bakearen aldeko aldarria da. Margolanak 3,5 metro garai eta 7,8 metro zabalera du.\n"Eta Guernica margotu du Picassok" beste maisulan bat da, zein liburu batean gauzatzen den. Artistaren bizitza, gerra, bonbardaketa, haren sorkuntza-prozesua urratsez urrats kontatzen duen liburua.\nGernika oroitzeak merezi du eta gertutakoaren nondik norakoak haurrek ulertzeko moduan deskribatzen dira ilustrazio eder eta hitz ulerkorren bidez. Artistaren bizitza oso bat, bonbardaketa bat, gerra eta margolan bat guztiak liburu batean isladatuta.\nLiburu honek bokazio didaktikoa du eta bizitzararen eta pakearen aldeko garrasi ozen bat da.\nEgilea: Alain Serres\nDena da posible. Baita pobre izatea ere. Baita urdina izatea ere. Baita elkarrekin bizi eta nork bere aldera begiratu. Baita, irudi bakar batean, aurpegi batean, aurpegi baten eskuinaldea eta ezkerraldea ikustea ere.


Nola deskargatu daitezke Instagrameko istorioak? | Azkue Fundazioaren Egunkaria\nInstagrameko istorioak indar handia hartu dute azken hilabeteetan, aplikazioaren motorretako bat bilakatuz.\nAskok eta askok gauzak kontatzeko erabiltzen dute sare sozialak eskaintzen duen aukera hau, baina 24 ordutan desagertu egiten direnez, gehiagotan ikusteko gogoarekin gelditzen gara batzuetan.\nBestelako argitalpenak deskargatzeko aukera dagoen moduan, istorio hauek ere jaitsi daitezke, bai Android eta baita iOSetan ere.\nAndroiden kasuan horretarako diseinatutako aplikazio bat dago. Story Saver for Instagram da eta doan deskargatu daiteke Google Playtik. Behin deskargatuta, Instagrameko erabiltzaile eta pasahitzarekin sartu beharko da bertara.\nAplikazioan sartu ostean, istorioak martxan dituzten erabiltzaileak agertuko zaizkigu. Zerrenda horretatik, interesatzen zaiguna aukeratuko dugu. Horretarako bere izenean klikatuko dugu eta ondoren deskargatu nahi dugun istorioa hautatu beharko da.\niPhonen kasuan, prozesua beste bat izango da. Lehenik eta behin nabigatzailetik Tutuapp aplikazioen dendara sartu beharko ginateke. Hau deskargatu eta Ezarpenak > Orokorra > Gailuen kudeaketa < Beijing Nation Sky Network Technologies-ez fidatu. Honekin bere baldintzak onartuko ditugu.\nAplikaziotik irten eta berriz sartzean, bilatzailean “Instagram ++” bilaketa egin beharko da, aplikazio hau deskargatuz. Kasu honetan ere, norberaren Instagrameko erabiltzaile eta pasahitzarekin sartuko gara.\nBukatzeko interesatzen zaigun erabiltzailearen izenean sartuko gara, deskargatu nahi dugun istoriora jo eta pantailaren behealdean agertzen den geziari sakatu beharko zaio. Aplikazioak non eta zein tamainatan deskargatu nahi dugun galdetuko digu.\nPauso hauek jarraituz gero, nahi duzun istorioa izango duzu eskuragarri zure mugikorrean, behin eta berriz ikusteko aukerarekin.\ndeskargatu. story saver for instagram instagram istorioak tutuapp


Elika Elikagaien Segurtasuna | Txostena: elikagaien bidez transmititzen diren gaixotasunak eta zoonosiak Araban - Osakidetza 2013 - Elika Elikagaien Segurtasuna\n3-MCPDren presentzia EBko elikagaietan 13/10/01\nTxostena: elikagaien bidez transmititzen diren gaixotasunak eta zoonosiak Araban – Osakidetza 2013\nBidaltze data 2 urria, 2013\nIaz, Araban, Campylobacterrak, Salmonellak eta Rotabirusak eragin zituzten Mikrobiologia Informazioko Sistemari (SIM) egindako jakinarazpenen % 93, patogeno enterikoen taldearen baitan.\nDatu horiek eta beste batzuk aurki daitezke Arabako Osasun Publikoko Zuzendaritzaordeak 2012an eginiko Zaintza Epidemiologikoari buruzko txostenean.\nBeste datu interesgarri batzuk:\nBehera egiten jarraitzen du jakinarazpenen kopuruak: 2012an 105 jakinarazpen egin dira. Hala ere, atzeman da B serotaldearen isolamendu-portzentajeak gora egin duela etengabe (% 49), D serotaldearen kalterako (% 41).\nBakterio-gastroenteritisaren iturri nagusia izaten jarraitzen du: 306 kasu jakinarazi dira. Aurten, isolamenduek gora egin dute zertxobait, iazko kopuruarekin erkatuz gero.\nMartxoan eta uztailean kasu-kopuruak handigoak izan direla atzeman da.\nHiru kasutatik bitan 10 urtetik beherako haurrei eragin die.\nSIMi 104 kasuren berri eman zaio. Urtarokotasun nabarmena dauka:Jakinarazpenen % 89 urtarriletik martxora bitartean egin dira.\nRotabirusa eragile gisa identifikatutako kasuen % 42k urtebete baino gutxiago zeukaten.\n2012an, elikagaien toxiinfekzioen 5 agerraldi jakinarazi dira. Guztira, 17 pertsona izan dira kaltetuak. Horietako bakar bat ere ez zuten ospitaleratu. Agerraldien kopuruak gora egin duen arren, kaltetuen eta ospitaleratuen kopuruak behera egin du, 2011. urtearekin erkatuz gero.\n2012ko Zaintza Epidemiologikoa. Osakidetza\nDeoxinivalenolaren maila elikagai eta pentsuetan – EFSA 2013\nUtilizamos Cookies propios y de terceros, para facilitaros un mejor servicio y medir el tráfico web. Si quieres aceptar el uso de cookies Aceptar Si quieres configurarlos Rechazar Nuestra Política de Cookies